СИНОВЛАРГА САБР ҚИЛИШ ГЎЗАЛ ФАЗИЛАТ. — Zamaxshariy.uz\nСИНОВЛАРГА САБР ҚИЛИШ ГЎЗАЛ ФАЗИЛАТ.\nҲар бир мўмин касалликни, мусибатни Аллоҳ таолонинг синови деб қабул қилиши лозим. Зеро ҳадиси шарифда ҳабар берилади,касаллик онларида ҳам ҳолига шукур қилган банданинг гуноҳи темирчининг босқони темирнинг зангини кетказгани каби гуноҳларини кетказади. Хитойнинг Ухан шаҳрида юзага келган каранавирус инфекцияси хозирга келиб сир эмаски бизнинг юртимизни ҳам четлаб ўтгани йўқ. Бу албатта яхши эмас, чунки катталарнинг, ҳаётнинг баланд пастини кўрган кишиларнинг назарида арзимасдай кўринган ҳолатлар, вазиятлар, тажрибасиз, иродасиз, сабр тоқатга ўрганмаганлар учун чорасиздай жуда мушкул туюлиши мумкин. Шу боис ёши катталар, фаоллар, устозлар ўз масъуллигидаги ҳар бир одамга эътиборли бўлишлари лозимдур. Айниқса оилада бола тарбиясида, оилани муқаддас билишда, саранжом сариштада аёлнинг роли катта. Касаллик, бу ҳам инсонларга оллоҳ томонидан берилган бир синов эканини, карантин қоидаларига амал қилиб сабр қилинса, буларни ҳаммаси ўткинчи эканлигини тушунсалар бу касалликни енгиб ўтамиз албатта.\nБу ўткинчи дунёнинг мусибатлари ҳам доимий эмас. Аллоҳ таоло мусибатларни енгиллаштириб, бало қазоларини химоя воситаларини ҳам бериб қўйган. Улар эса Сабр ва Дуодир. Мусибатлар ушбу ҳислатларга эга бўлган зотларга яқин йўламайди. Яқин йўласа-да, тезда чекинишга мажбур бўлади. Шундай вазиятда авваламбор каранавирус инфекциясини юқтириб олмасликни йўлини қилиб карантин қоидалароига қаттиқ эътибор қаратишга ҳар биримиз масъулмиз.\nКасаллик синов эканини, сабр қаноат зарурлигини, дардига яраша ажр-савоблар борлигини унутмаслиги керак.\n-Дардим жуда оғир, бу қайғудан жон берсам керак!\n-Иккита савол сўрайман, жавоб берсанг дардинга жавоб топасан.\n-Сўранг эй Али (р.а)!\n— Йўқ. Жавоб берди ул одам.\nҲайрли амаллар, тавба ва дуолар сабаб қилинаётган истиғфорлар туфайли иншааллоҳ, Аллоҳ таоло бу дарддан бутун дунёни тез орада халос этади.\nPrevious Post:ПАЙҒАМБАРИМИЗДА СИЗЛАР УЧУН ГЎЗАЛ НАМУНА БОРДИР.\nNext Post:ИСЛОМ ДИНИ ЖОҲИЛЛИКНИ ҚОРАЛАЙДИ


Одил Аҳмедов: "Кейруш ва Липпи даражасидаги мураббий керак" » Ўзбекистон янгиликлари – Zamin.uz\n- Яхши дам олдим, барчасига улгурдим, ҳисоб. Фақат бир жиҳат кўнгилни бироз хира қилди - Янги йил байрамини Ватанда ўтказишни хоҳлагандим. Лекин янги бош мураббий қарори натижасида бу режам амалга ошмади. Аслида клуб ихтиёрига 4 январь куни етиб боришимиз белгиланган эди. Яъни янги мавсумга қаратилган тайёргарлик ишларини 4-санада бошлашимиз айтилганди. Тўғри, таътил қисқартирилган бўлсада, ўйлаб қўйган бир қатор ишларга вақт топдим.\nМасалан, ўзим таҳсил олган футбол мактаб-интернатида бўлиб, ёш футболчиларга мўлжалланган янги майдон очилишида иштирок этдим. Қолаверса, Наманган шаҳридаги 12-умумтаълим мактабида ўқувчилар билан учрашдим. Бундан ташқари, Наманган, Тўрақўрғон ва Тошкентда фаолият юритаётган Odil Junior болалар клуби тарбияланувчилари ҳузурида бўлдим. Бу клубни яхши ниятда ташкил қилганмиз. Мана, қисқа фурсат ичида катта ишларни амалга оширдик. Хусусан, Италиянинг «Карпи» клуби билан ҳамкорликни йўлга қўйдик. Яқинда жамоамиз Италияда бўлиб қайтди. 2018 йили ҳамкорлик ишларини янада кенгайтирамиз.\n- Фақат ижобий. Чунки терма жамоа кучини айнан ички чемпионат белгилаб беради. Афсуски, шу пайтгача олий лигамиз мақтайдиган, терма жамоани кучайтирадиган даражада эмасди. Тўғри, бош жамоага олий лига клубларидан футболчилар қўшилишяпти, лекин ўйинни яққол кучайтирадиган бирор йигит чиққани йўқ. Сифат жуда паст. 25 ёшда олий лигадан кетгандим. Охирги вақтларда элит лигада ўткинчи ўйинлар миқдори шиддатли учрашувлар сонидан кўп бўлгани ҳаммага аён. Умуман, ЎФФ бошлаган ислоҳотлар натижасида футболимиз янги босқичга кўтарилса, ажабмас. Ҳар ҳолда, 12 та жамоа иштирокидаги чемпионат анча муросасиз ва шиддатли ўтишига шубҳа йўқ. Ҳа, яна жаҳон чемпионати ортида қолганимиз афсусланарли ҳолат. Аммо ҳаёт курашлардан иборат. Демак, хато ва камчиликлардан тўғри хулоса чиқариб, фақат олға интилиш керак. Олдимизда турган энг муҳим мусобақа - Осиё кубоги-2019. Энди қитъа чемпионатида совриндорлар қаторига киришимиз шарт.\nБилишимча, Суперлиганинг иккинчи босқичида 6та кучли клуб чемпионлик масаласини ҳал қилади, қолган 6таси элитада қолиш учун курашади. Менимча, ҳақиқий шиддат шу босқичда кузатилади. Шахсий фикримча, энди легионерлар масаласига ҳам жиддий ёндашиш керак. Зеро, чемпионатимизда ўйнаган барча легионерлар ҳақида ижобий фикр билдириш мушкул. Мисол учун, мен ўйнаган даврда олий лигада бир қатор кучли легионерлар тўп суришарди. Дейлик, «Пахтакор»да Боян Миладинович бор эди. Агар унга жароҳати халал бермаганида, бемалол Европанинг кўзга кўринган клубида ўйнаб кетарди.\n«Бунёдкор»нинг ўша пайтдаги легионерлари ҳақида ҳам шундай фикр билдириш мумкин. Ҳозирчи? Афсуски, бундай ижрочилар йўқ. Чунки клубларда хориждан футболчи таклиф этишда кўр-кўрона иш олиб бориляпти. Катта маблағ ҳавога совурилмаяптими? Ўртамиёна футболчига кетадиган пул ёш иқтидорларни ўстиришга сарфланса, фойдаси кўпроқ бўлади, менимча. Ёки хорижлик кучли селекционерлар билан ҳамкорликда ишлаш лозим. Чунончи, маҳаллий йигитларнинг янги даражага чиқишлари учун савияли легионерлар керак.\n- Яқинда ЎФФ президенти Умид Аҳмаджонов билан учрашдим, турли мавзуларда суҳбатлашдик. Табиийки, миллий жамоага бош мураббий тайинлаш мавзусида ҳам фикр алмашдик. ЎФФ раҳбари Осиё футболини яқиндан биладиган, жаҳон чемпионатида ишлаш тажрибага эга таниқли мураббий олиб келиш ҳаракатида. Айтишича, ҳозир музокаралар давом этяпти. Тез орада янгилик эшитсак, ажабмас. Мана, Марокаш ва Эрон термаларига қарши ўртоқлик учрашуви ўтказиш бўйича келишувга эришилди. Менимча, шу ўйинлар муддатига қадар янги мураббий билан танишсак керак. Ҳар қандай ҳолатда ҳам, кучли мутахассис тайинланиши тарафдоримиз.\nБитта ёрқин мисол: италиялик Марчело Липпи Хитой термасини қисқа фурсатда кескин кучайтирди. Буни ҳамма кўрди. Тўғри, хитойликлар биз каби мундиалга чиқолмадилар. Лекин фикримча, Хитой жамоаси ўз потенциалидан юқорироқ натижага эришди. Оддий таққосласак, биз аслида Хитой термасидан сезиларли даражада кучлимиз. Лекин бу натижада акс этмади. Эрон термаси муваффақиятида эса футболчилардан кўра, Карлуш Кейрушнинг ҳиссаси катта. Демоқчиманки, бизга ҳам Кейруш ва Липпи даражасидаги мураббий керак.\nОдил Аҳмедовнинг Хитой чемпионати-2017даги статистикаси. Ҳамюртимиз маҳаллий Супер-лига доирасидаги 30 та ўйиндан 19 тасида майдонга тушиб, рақиблар дарвозасини 3 марта ишғол қилди ва яна битта гол ҳаммуаллифига айланди, шунингдек, 4 марта сариқ карточка олди, «қизил» йўқ.\nЯнгиликлар » Спорт » Одил Аҳмедов: "Кейруш ва Липпи даражасидаги мураббий керак"\n11:47 Одил Аҳмедов Анри билан учрашди\n10:15 Одил Аҳмедов «Шанҳай СИПГ»даги илк голини киритди


Намозда ишораи саббоба қилиш ҳақида “Ишора қилиш ҳақида башорат” номли рисолада саҳобалардан йигирма бешта ҳадис ривоят қилингани келтирилган. Қуйида улар билан танишиб чиқсак:\nИбн Можжа Нумайр Хузоийдан ривоят қиладилар: Набий соллаллоҳу алайҳи васалламни намозда ўнг қўлларини сонларини устига қўйиб, бармоқлари билан ишора қилганларини кўрдим”, деди.\nТермизий Абу Ҳумайддан ривоят қиладилар: “Ўнг кафтларини ўнг тиззаларига, чап кафтларини чап тиззаларини устига қўйиб бармоқлари билан ишора қилар эдилар”.\nУмар розияллоҳу анҳудан ривоят қилинади: “Набий соллаллоҳу алайҳи васаллам намозда, яъни ташаҳҳудга ўтирсалар ўнг қўлларини ўнг тиззаларини устига чап қўлларини чап тиззаларини устига қўйиб бош (кўрсаткич) бармоқларини кўтариб дуо қилардилар чап қўллари тиззаларини устида турар эди”. Ушбу ҳадисга саҳобалар, тобеинлар, амал қилиб, ташаҳҳудда ишорани ихтиёр қилдилар.\nАҳмад Нофиъдан ривоят қиладилар: “Абдуллоҳ ибн Умар розияллоҳу анҳума намозда ташаҳҳудга ўлтирсалар икки қўлларини икки тиззаларига қўйиб бармоқлари билан ишора қилиб, ишора қилган бармоқларига қараб турар эдилар, сўнг Расулуллоҳ саллалоҳуалайҳи васаллам: “Бармоқ билан ишора қилиш шайтонга темирдан ҳам шиддатлироқ”, дердилар.\nАлийюл қори “Тазйинул ибора таҳсинул ишора” китобларида ушбу ҳадисни шарҳлаб айтадиларки, “Бармоқ билан ишора қилиш урушда темир қуролни ишлатишдан ҳам қийинроқдир, гўё тавҳидга ишора қилиш билан шайтон мўъмин бандани адаштириши, ширкка олиб боришдан бўлган умидини кесади”.\nИмом Суютий “Жомеул кабир” китобларида Уқба ибр Омирдан ривоят қиладилар: “Киши намозида ишора қиладиган ҳар бир ишорасига ўнта ҳасанот ёзилади”, дедилар.\nИбни Обидийн “Рафъ ул тараддуд” номли китобларидаги ишораи саббоба ҳақида ворид бўлган ҳадислар, олти саҳиҳ китобларнинг ҳаммасида зикр қилинган. У ҳадисларни ҳаттоки, маънавий мутовотир дейиш дуруст бўлади деганлар.\nИшораи саббоба қилиш борасида саҳобалар, уларга эргашган тобеинлар ихтилоф қилмадилар. Имом Абу Ҳанифа ва у зотнинг икки шогирдлари Имом Абу Юсуф ва имом Муҳамммад, имом Молик, имом Шофиий, имом Аҳмад ибн Ҳанбал ҳамда мутақаддим уламолар ишораи саббоба суннат эканлигига иттифоқ қилишган.\nАбу Лайс Самарқандий “Навозил”, Камолиддин Ибну Ҳумом “Фатҳул қодир”, Аллома Алоуддийн Косоний “Бадоиус Саноий”, Ибн Обидийн “Раддул мухтор”, “Мужтабо”, “Муҳитул Бурҳоний”, Туҳфа”, “Канзуд дақоиқ”нинг шарҳлари “Баҳрур роиқ”, “Наҳрул фоиқ”, Абдулҳай Лакнавий “Умдатур риоя” кабаи мўътабар манбаларда ҳам суннат эканлиги зикр қилинган. Бу ҳақида Алийюл Қорий иккита “Тазйинул ибора таҳсинул ишора” ва “Аттадҳийну литтазаййун”, Ҳофиз Ибн Ҳажар “Талҳисул ҳобир”, Ибн Обидийн “Рафъ ул тараддуд” номли бир қатор рисолаларда ҳам таълиф қилиб ўтганлар.\nҲанафия мазҳабида ишора қилиш тартиби фақатгина ўнг қўл билан ишора қилинади, агар қўли кесилган бўлса ёки қўлини ҳаракатлантира олмайдиган шол бўлса, бошқа бармоқлари билан ёки чап қўли билан ҳам ишора қилмайди.\nИшораи саббобанинг кўриниши асосан икки ҳил бўлади: “Мунятул мусолллин”да Муҳаммад Қошғарий: Шаҳодат калимасига етганда ўрта, жимжилоқ ва номсиз бармоқни букиб бош бармоқнинг бошини ўрта бармоқнинг четига қўяди, ёки ўнг қўлини “хинсир” яъни жимжилоқ ва “бинсир” тўртинчи бармоқларини букиб ўрта ва бош бармоқларни ҳалқа қилади, “Ла илаҳа”да кўтариб, сўз билан феълни ўртаси бир-бирига мувофиқ бўлиши учун “Иллаллоҳ”да туширилади. Мана шу иккинчси, яъни ҳалқа кўринишини Шамсул аимма Ҳалавоний ва Абу Жаъфар Ҳиндувоний раҳимаҳуллоҳлар ихтиёр қилишган.\nНамоз комил бўлиши ва Набий саллаллоҳу алайҳи васалламнинг: “Мени намоз ўқиётганимни кўрганларинингдек намоз ўқинглар”, деган сўзларига мувофиқ ташаҳҳудда “Ла илаҳа”да кўтариб “Иллаллоҳ”да тушириб ишора қилиш сунннат саналади.\nИшора қилиб бўлгандан кейин қўл бармоқлари ёзиб юборилмайди, балки намознинг охиригача ўз ҳолатида қолади.\nИшора қилаётганда бармоқни қимирлатмайди, ушбу мазмунда келган ҳадисларнинг санадини Имом Суютий ва Алий Қорий заиф деб келтирдилар. Ишора қибла тарафга бўлади. Абдуллоҳ ибн Зубайрдан ривоят қилинади: “Набий соллаллоҳу алайҳи ва саллам бармоқлари билан ишора қилардилар. Бармоқларни эса қимирлатмас эдилар”. Ушбу ҳадиснинг санадини Имом Нававий саҳиҳ деганлар. Бу бармоқни фақатгина бир марта кўтариб бошқа ҳаракатлантирмасликка далолат қилади. Али ибн Абдураҳмаон Муовийдан ривоят қилинади: “Мени Абдуллоҳ ибн Умар намозда тош ўйнаб ўтирганимни кўрди. Намозни ўқиб бўлганимдан сўнг мени бундан қайтариб, Расулуллоҳ саллолоҳу алайҳи васаллам қилганларини қилгин деди. Мен Расулллоҳ саллолоҳу алайҳи васаллам қандай қилганлар, дедим. Айтдики, Набий саллолоҳу алайҳи васаллам намозда ўлтирсалар ўнг кафтларини ўнг сонларини устига чап кафтларини чап сонларини устига қўйиб, ҳамма бармоқларини букиб кўрсаткич бармоқлари билан ишора қилардилар, чап кафтларини чап сонларини устига қўяр эдилар” деди.\nИбн Обидийн “Рафъ ул тараддуд”да “Матнлардаги масалалар билан шарҳлардаги масалалар бир-бирига зид келиб қолса, матнлардаги масаларга амал қилинади. Матнларда келгани эса бармоқларни ёйиб туриш. Матнларда бармоқларни ёйиб туриш дегани ташаҳҳудни бошлаганда бармоқларини ёйиб туриш ирода қилинган. Бу ишораи саббобани суннат эканлигига зид фикрлар келмаган.\nНаманган шаҳар “Саид Собитхон” жоме масжиди имом-хатиби


30 июнь куни Ўзбекистонда Ёшлар куни нишонланади. Миллионлаб ёшлар бугун ҳаётларининг бошланғич босқичида туришибди.«Газета.uz» 35 ёшгача бўлган муваффақиятли ватандошлардан таълимга бўлган муносабатлари, ҳаётдаги мақсадлари, қийинчиликлар ва орзудаги\nЎзбекистон ҳақида фикрларини ўрганди.\nЎзбекистон ёшлари куни президент Шавкат Мирзиёев томонидан 2017 йил тасдиқланган эди.\nБугун Ўзбекистон ёшлари кейинги йиллар учун улкан кадрлар захирасини ҳисобланади. Миллионлаб болалар ва ўсмирлар жамиятга фойда келтирадиган юқори малакали мутахассис бўлиш учун барча имкониятларга эгалар.\n«Газета.uz» 35 ёшгача бўлган ёшлардан муваффақият нима эканлиги ва 10 йилдан кейин улар Ўзбекистонни қандай кўрмоқчи эканликлари ҳақидаги фикрларини сўради.\nЁшлар иттифоқи раиси, ёшлар, фан, таълим, соғлиқни сақлаш ва спорт масалалари бўйича президент маслаҳатчисининг биринчи ўринбосари\nМен Жиззах вилоятида туғилиб ўсганман. Оилада 6 киши эдик. Отам ўқитувчи, онам уй бекаси. Мен бадавлат оиладан эмасман.\nСингапур университетига ўқишга кирганимда, бизга жуда қийин бўлди. Ота-онам ўқишим учун уйимизни ва еримизни сотишди. Бу мени тиришқоқлик билан ўқишга, ишлаш ва оиламга ёрдам беришга илҳомлантирди. Мен диплом учун эмас, ўз орзуимни рўйобга чиқариш учун ўқирдим.\nЎйлайманки, ОТМлардаги ўринларнинг камлиги ҳақиқий орзу қиладиган инсонни тўхтатиб қолмайди. Лекин агар сиз университетга ўқишга кира олмасангиз, ҳафсалангиз пир бўлиши керак дегани эмас. Умуман олганда, буни кейинроққа қолдириш ёки умуман ўқишга кирмаслик мумкин, агар сиз орзуингиздаги касбни топсангиз ва ушбу соҳада ривожланмоқчи бўлсангиз. Мен фақат астойдил ҳаракат қилишни ва доимо ўзингизга ишонишингизни маслаҳат берган бўлар эдим.\nМен ҳеч қачон юртимиздаги ёшлар ташкилотларини жиддий қабул қилмас эдим.\nМен ҳеч қачон юртимиздаги ёшлар ташкилотларини жиддий қабул қилмас эдим. Европа ва АҚШда улар қандай ишлашини кўрганман. Булар амалий кейслар эди, мисол учун, волонтёрлик фаолияти сабабли ёшлар БМТда стажировка ўташлари, карьера қилишлари ва дунё миқёсидаги кенг кўламли лойиҳаларни амага оширишлари мумкин эди. Буларнинг ҳаммаси ҳақиқий одамларнинг ҳаққоний ҳикоялари.\nБизда ҳам ёшлар учун қандайдир амалий фойда келтирадиган ишларни амалга оширишни орзу қиламан. Агар Ёшлар иттифоқи, ҳеч бўлмаганда, 10 та иқтидорли ва фаол кишиларга ёрдам берса, мен бу ерда бекорга ўтирмаган бўламан.\nЁшлар иттифоқида ишлаш - бу ажойиб одамлар билан мулоқотда бўлиш имконияти. Мени интервьюга чақиришганида, мен саволга бериламан: "Ақлдан оздингизми? Нега мен? Қаранг, ана у бола робот ясайди. Балким, у билан гаплашарсиз?"\nМен классик амалдорга айланиб қолишни умуман хоҳламасдим. Бу жараён ўз гирдобига тортиб кетади ва мен нима учун бу ерга келганлигимни унутиб қолишдан жуда қўрқаман. Шунинг учун қарор қилдим, атрофимдагилардан ўрганишни ҳеч қачон тўхтатмайман. Уларнинг ҳар бири мени илҳомлантириши мумкин.\nАтрофимдагиларга очиқ фикрлашни сингдирар эдим. Инсоннинг ички дунёсини ўзгартириш учун шунинг ўзи кифоя.\nИш фаолиятимда мен учун зерикарли ва шуҳратпараст амалдор шаблонини бузиш ва амалий ёрдам мен учун жуда муҳим. Мисол учун, раҳбар лавозимларидаги ёш кадрларнинг сонини камида 30 фоизга оширмоқчиман.\nБиз кабинетларда ўтирмаслигимиз керак. Келинг, майдонда ишлаймиз, жойларда нима кераклигини билиб оламиз. Мен президентимизга ўхшашни хоҳлардим. Унинг қанчалик кўп ва самарали ишлашини кўраман. Менимча, у киши бутун бошли жамоани илҳомлантиради.\nМен жуда кўп ўқийман. Бу фақат таълим эмас, балки фикрлашни кенгайтириш имконияти ҳам. Мамлакат бўйлаб саёҳат қилишни яхши кўраман. Ҳар битта сафар доимо ўзимни ростлаб олишга ёрдам беради. Орзуйим шуки, ота-онам Илон Маск билан биргаликда фазони забт этиш учун учишсин, 10 йилдан кейин Ўзбекистон янги Сингапур бўлсин.\nЎзимизга ўтмишдаги амбициялар буюклигини қайтариш, улкан орзулар қилиш, ўзимизга ишониш, Apple ёки Google муваффақиятлари даражасига чиқишимизни хоҳлайман. Бу содда туюлиши мумкин, лекин бу менинг ёшларга нисбатан ишончим.\nHashar Week лойиҳаси муаллифи, сиёсат бўйича халқаро консультант\nМен Тошкентда тадбиркорлар оиласида туғилганман. 6 ёшга тўлганимда, Олмаота шаҳрига кўчиб ўтганман, у ерда 10 йил яшаганман. Кейинги 11 йил эса Лондонда истиқомат қилдим.\nТошкентда қолишни режалаштирмаган эдим, лекин сафарларимдан бирида қайтиб кетмаслик ҳақида қарор қилдим, гарчи барча нарсаларим Лондонда қолган бўлса ҳам.\nМенда иккита бакалавр даражаси бор - халқаро муносабатлар ва санъат, дизайн ва медиа бўйича. Иккинчисини Лондоннинг Ричмонд университетида олганман. Шунингдек, Лондон иқтисодиёт ва сиёсий фанлар мактабида глобал сиёсат бўйича магистрлик даражасига эга бўлдим.\nТаълим ҳақидаги қарашларим жуда консерватив. Мен олий таълим олиш жуда муҳим деб ўйлайман. Аммо таълим ва диплом бир нарса эмас. Айниқса бизнинг давримизда - университетларни тижоратлаштириш вақтида.\nЎйлайманки, таълим биринчи навбатда дунёқараш, китоблар, шахсиятни шакллантиришдир. Университетда кундузги ўқиш бу мулоқотда бўлиш ва ҳаётий кўникмаларни ривожлантиришда ноёб ҳаётий тажриба орттириш демак. Бу ҳеч нарса ўрнини боса олмайдиган билимлар давридир.\nТаълим - бу жараён, у билан шошилишнинг ҳожати йўқ.\nАммо агар бирор киши ўқишга кира олмаса, у умидсизликка тушмаслиги керак, чунки таълим - бу жараён, профессорим айтганидек, у билан шошилишнинг ҳожати йўқ.\nАгар сиз ҳали ҳам олий маълумотга эга бўлмасангиз ва университетга кира олмаган бўлсангиз, китоб ўқинг. Нумеролог ва мураббийларнинг тавсияларидан эмас, балки ҳақиқийларини - фалсафа, мумтоз бадиий адабиёт, таниқли шахсларнинг тарихи ва таржимаи ҳоллари - бу таълимнинг 50 фоизи.\nЮқори интеллектуал қобилиятга эга ва маънавий ривожланган одамлар билан мулоқот қилинг - бу таълимнинг 45 фоизи.\n3 фоиз - обуна бўлган манбаларни тозаланг. Ижтимоий тармоқларда сиз кузатадиган манбалар дунёқарашингизни шакллантиради.\n2 фоиз - фикр етакчиларига танқидий муносабатда бўлинг. Фикр доимий равишда шакллантирилиши, кенгайтирилиши, сўроқ қилиниши керак. Шундай қилиб, университетсиз таълим олсангиз бўлади. Буларнинг барчаси ҳаётда ҳаракатланишда ёрдам беради.\nҲозир ОТБ лойиҳасида халқаро эксперт сифатида Ўзбекистоннинг учта шаҳрини ривожлантириш бўйича ишламоқдаман. Бундан ташқари, мен The K'orôbe London компаниясининг бошқарувчисиман, барқарор ривожланиш бўйича Британия-Ўзбекистон консалтинг компанияси "SVB Advisory" бошқарувчи ҳамкори ва асосчиси, ҳамда Hashar Week ижтимоий лойиҳаси муаллифиман. Умуман олганда, мен давлат бошқарувининг баъзи жиҳатларини таҳлил қиламан ва ҳукуматлар учун стратегия ва тавсиялар ишлаб чиқаман.\nЎз ишимни умуман иш деб қабул қилмайман. Ўзим ёқтирган нарсани қиламан, бу эса менга ижодий эркинлик ва яратиш имкониятини беради.\nМен Ўзбекистон ўз тараққиёт йўлини шакллантириб, бошқа мамлакатлар моделларидан нусха кўчириш билан шуғулланмаслигини истайман. Маърифат ва маънавий инсонпарварлик тамойиллари устун бўлишини хоҳлардим.\nМамлакат ақлсиз истеъмол жамиятига айланмаслигини истардим. Ўзбекистон чет элга ўхшамаслигини хоҳлардим - савдо марказлари, фастфуд ва осмонўпар бинолар билан тўлган мамлакатга айланмасин.\nБир неча ой олдин мен таксида кетаётган эдим. Жуда оч эдим. Ҳайдовчи машинада янги узилган нонларни олиб кетаётган экан. Мен шунчаки янги ноннинг ҳиди қандай ажойиб эканлигини айтдим ва ҳайдовчи дарҳол машинани тўхтатди ва дарҳол битта нонни - ҳаётимдаги энг мазали овқатни ейишни буюрди. Мен ушбу саҳоватли одамдан ўрнак олмоқчиман.\nШунингдек, ўзбек тилини мукаммал ўрганишни ва Қодирийнинг "Ўтган кунлар"ини, Навоий ва Бобурнинг девонларини ва Муҳаммад Юсуфнинг шеърларини ўзбек тилиди ўқишни истайман.\nМен ўзимни муваффақиятли деб ҳисобламайман, айниқса муваффақиятга эришишнинг тан олинган кўрсаткичлари бўйича. Аммо бугунги натижаларимдан мамнунман.\nМуваффақият - бу хаёл. Бугунги кунда бир хил параметрлар билан уни ҳар томондан сотишга ва сингдиришга ҳаракат қилмоқдалар. Бундай ҳолатларда, ички мувозанатга эришишни ўрганиш жуда муҳимдир. Одамларга, мамлакатга ва жамиятга ижобий таъсир даражаси муваффақиятдан кўра муҳимроқдир.\nБугунги кунда фикрни қисқартириш одатга айланган.\nБугунги кунда фикрни қисқартириш одатга айланган. Менимча, қисқартириш керакмас, балки ҳамма нарсага жиддий ёндашиш яхшироқ.\nАгар сиз хатолардан қочсангиз - ажойиб. Аммо агар улар аллақачон қилинган бўлса, вазиятга тўғри баҳо бера олишингиз, бутун вазиятга қарашингиз ва олдинга силжишингиз керак.\nЎзбекистон давлат консерваторияси ректори, Ўзбекистон ёшлар симфоник оркестрининг бош дирижери ва бадиий раҳбари\nМен Тошкентдаги консерваторияда магистратура ва бакалаврда ўқидим, кейин эса Москва консерваториясидаги специалитетни тугатдим.\nАлбатта, олий маълумот жуда катта аҳамиятга эга ва ҳар доим университетга киришга интилиш керак. Университетда ҳар бир киши чуқур касбий билимларни олади. Улар бизга дунёқарашимизни кенгайтиришга, ўзимизга бўлган ишончни мустаҳкамлашга ва баркамол мутахассис бўлишга ёрдам беради.\nАммо ўз устида ишлаш дипломдан кўра муҳимроқдир. Ҳозир интернет туфайли кўп молиявий маблағларсиз тилларни, янги кўникмаларни ўрганишингиз ва ҳатто касбга эга бўлишингиз ҳам мумкин.\nШунинг учун, ўқишга кира олмаётганларнинг барчасига, мен таслим бўлмасликни ва ўз ҳаётларини шунчаки ташлаб қўймасликларини тилайман. Қандай вазиятда бўлмайлик, ундан муносиб чиқиш ва ривожланиш учун йўл доимо топилади.\nБошиданоқ Ўзбекистоннинг мумтоз маданиятини халқаро даражага кўтаришни ўз олдимга мақсад қилиб қўйганман. Мамлакатимизда иқтидорли ёшлар кўп, аммо ҳали ҳануз халқаро майдондаги ўрнимизни эгаллай олмаяпмиз. Бунинг учун биз санъатга яхлит ёндашишимиз керак: болаларнинг мактаб давридан бошлаб, давлат томонидан қўллаб-қувватлашгача. Ҳозир қилинаётганларнинг барчаси ҳанузгача умумий тушунча билан бирлаштирилмаган - катта муваффақиятга эришишимиз даргумон.\nМенинг ўқитувчим Геннадий Николаевич Рождественский ҳар доим шундай деган: "Машғулотлар мусиқани ўлдиради". Бироқ, у шунингдек, мусиқа бу меҳнат эканлигини таъкидларди. Парадокс! Мен ўзимни ва мен билан ишлайдиганларни мусиқачини ақлдан оздирадиган меҳнати ва мусиқанинг "жонли" бўлиши ўртасидаги мутаносибликни топишни ўргатишга ҳаракат қиламан.\nДирижерлик қилаётганимда мен мутлақо бошқачаман. Мен мусиқачилар, томошабинлар билан бирга мусиқадан баҳра оламан. Агар бу туйғу бўлса, унда концерт муваффақиятли бўлди. Буни тарифлашга тил ожиз.\nБиринчи марта мен бир неча минг кишидан иборат улкан организмнинг ҳаётини бошқариши керак бўлган раҳбар ролидаман. Бу жуда катта масъулият, жуда ҳаяжонли. Истиқболда натижалар бутун мамлакат учун жуда муҳим бўлиши мумкин.\nМен консерваторияни ҳақиқий санъат ибодатхонасига айлантирмоқчиман.\nМен консерваторияни ҳақиқий санъат ибодатхонасига айлантириб, оркестрни энг йирик халқаро майдонларга муносиб оркестрга айлантирмоқчиман ва фарзандларим фахрланадиган одамга айланмоқчиман. Менинг орзуим - мусиқа ёшлар орасида бизнес, ҳуқуқ ва чет тиллари каби машҳур бўлсин.\nФаол ривожланишнинг муҳимлигини англаган Ўзбекистон ёшларини кўришни истардим. Уларни жонли ва ёрқин янги ғоялар билан қизиқишини кўришни истардим. Пул ва молиявий фаровонликка интиладиган эмас, балки ўзларига қизиқарли бўлган машғулот билан шуғулланадиган ёшларни кўришни истардим.\nМен ёшларга куч тилайман, чунки уларга осон бўлмайди, аммо жуда қизиқарли бўлиши аниқ. Ҳеч қандай қийинчиликларга қарамасдан таслим бўлманг, гарчи ҳамма нарса беҳуда бўлиб кўринса ва ҳамма нарса тугагандек туюлса ҳам. Уларг озгина ўжар бўлишни тилайман - усиз ҳар доим ҳам бирор нарсага эриша олмайсиз. Ва уларнинг қалбларидаги оловни ҳеч нарса ўчирмасин, чунки фақат у билан ҳаёт муҳимдир.\nКўп одамларнинг принциплари бўлишини хоҳлардим. Кўпинча одамлар сабр қилиб бўлмайдиган нарсаларга дош беришларини кўраман. Қандай қилиб номақбул муросага бориш мумкин. Алдовга, айниқса ўзини алдашга йўл қўйиб бўлмайди.\nМен деярли адашмаган кишиларни кўрдим. Улар ҳозир ҳам кўп йиллар олдин қаерда бўлишган бўлса, ўша-ўша бенуқсон кишилар.\nИнсон ҳуқуқлари бўйича ҳуқуқшунос, Global Shapers Tashkent Hub куратори-асосчиси\nМен молиячи ва филолог оиласида туғилганман. Ота-онам мустақил равишда карьера поғонасидан кўтарилишган ва ҳар доим таълим ва кўникмалар ҳаётдаги энг муҳим нарсалар эканлигини уқтиришган.\nБолалигим осон кечмаган, тезда улғайишимга тўғри келди. Аммо бу давр менга кучлироқ, инсонпарвар ва бағрикенг бўлишга имкон берди. Эҳтимол, ўша вақтда адолат учун курашиш кучли истаги пайдо бўлгандир.\nМен ҳеч қачон адолат ва тенглик тушунчаларидан воз кечмайман.\nМен ҳеч қачон адолат ва тенглик тушунчаларидан воз кечмайман. Зўравонлик ва ваколатни суистеъмол қилишга нисбатан умуман тоқатим йўқ. Одамгарчиликни сақлаб қолиш жуда муҳим.\nТошкент давлат юридик университетининг халқаро ҳуқуқ ва ЕХҲТ академиясида хавфсизлик ва сиёсат бўйича магистр даражасига эга бўлганман.\nМен жамият учун фойдали бўлишни, инсон ҳуқуқларининг кафолати масалаларини кўтаришни, мамлакатда суд тизимини такомиллаштириш ва гендер тенглиги учун курашиш бўйича конструктив таклифларни киритишни яхши кўраман. Мен учун буларнинг барчаси жуда муҳим.\nПорлоқ келажакка ишониш керак. Қўрқиш ва нолишдан кўра, биз яшашни хоҳлаган жамият учун курашиш ва уни яратиш маъқулроқ. Хатолар қилиш яхшироқ, лекин хулосалар чиқариш, тажриба орттириш, қўрқувларга қарши туриш ва янги шароитларга мослашиш керак.\nИшонаманки, бу ҳамманинг қўлидан келади. Осон йўллардан юришни орзу қилманг. Коррупция ва непотизмга қарши курашиш, эзгу қадриятлар ва тамойилларни илгари суриш керак.\nМен кўпинча одамлар билан ишлайман ва уларнинг тушкунликка тушиб, умидсизланиб, ишончни йўқотишларини кўраман. Уларни ўз ҳуқуқларини ҳимоя қилишга чақираман. Одамлар яқинларига ёрдам бериш учун ўзларида куч топишини истайман, чунки бефарқлик биз дуч келишимиз мумкин бўлган энг ёмон иллатдир.\nМен стереотиплар, босим ва зулм бўлмайдиган жамиятда яшашни орзу қиламан. Айниқса, аёлларга нисбатан. Ҳар бир инсоннинг ўзига хослиги бор. Одамлар ўзларининг кучли ва заиф томонларини билишлари керак. Улар ўз камчиликларини устунликка айлантиришга ҳаракат қилишларини истардим.\nChase Group маркетинг агентлиги раҳбари\nМен Навоийда муҳандис ва шифокор оиласида туғилганман. Мен инглиз тилини ўрганишни жуда хоҳлардим, ҳозир эса бу одатий ҳолга айланган. Аммо 10 йил олдин реклама соҳасида ишлаш ва инглиз тилида гапиришни истаган навоийлик болани тасаввур қилиш қийин эди.\nМен Тошкент ахборот технологиялари университетида иқтисодиёт ва ИТ соҳасидаги менежмент факултетида таҳсил олдим. Мен олий маълумот олиш қанчалик қийинлигини биламан, шунинг учун диплом олган одамларни ҳурмат қиламан.\nАгентлигимизда 32 нафар мутахассис ишлайди ва уларнинг қайси бири дипломга эга эканлигини ҳам билмайман.\nАммо дунё ўзгармоқда, долзарб касблар пайдо бўлмоқда ва даромад келтирадиган фойдали бизнес билан шуғулланиш учун университетни тугатиш шарт эмас. Агентлигимизда 32 нафар мутахассис ишлайди ва уларнинг қайси бири дипломга эга эканлигини ҳам билмайман. Бизнинг бизнесимизда зарур бўлган кўникмалар университетларда ўқитилмайди.\nМенимча, муваффақиятга эришиш учун фойдали ишларни бажариш керак. Муваффақиятли компанияларнинг аксарияти жамиятга фойда келтиради: улар осонликча такси чақиришда, керакли маълумотларни қидиришда ёки вақтни тежашда ёрдам бериши мумкин.\nМуваффақиятли одамнинг асл намунаси - Илон Маск. Уни танқид қилишлари мумкин, у эса ўзи севадиган ва жамиятга фойда келтирадиган нарсаларни қилишни давом эттиради.\nБугунги кунда Ўзбекистон замонавий пойтахт ва бошқа бир бирига ўхшаш ҳудудлардан иборат. 10 йил ичида мен шаҳарларнинг ўзгача хусусиятлари билан машҳур бўлишини истардим.\nМенимча, Ўзбекистонда ажойиб лойиҳаларни амалга оширадиган қобилиятли одамлар кўп. Силикон водийси корпорациялари ходимларининг ақлий қобилиятлари ўзбекистонлик мутахассисларнинг қобилиятларидан юқори бўлиши даргумон. Ягона муаммо шундаки, биз ишлашга одатланган тизимлар етарли даражада тўғри қурилмаган. Бизга шунчаки вақт керак.\nЁшлар бепул ишлашдан қўрқмасликлари керак. Портфолионгизни ёшликдан тайёрланг. Ота-онангиз, иш берувчингиз ва ўзингизга ҳар доим профессионаллигингизни исботланг, муаммолар ва эҳтиёжларга ечим топинг. Шунда улар сизга ишонишади ва сизнинг шахсий ривожланишингизга кўпроқ сармоя киритадилар.\nАгар ота-онангиз сиз танлаган ишни қўллаб-қувватламаса, уларга биринчи иш ҳақидан янги телефон сотиб олинг. Сиз ўзингиз қарор қабул қилишингиз мумкинлигини тушунганларида, улар сизга кўпроқ эркинлик беришади.\nИш ҳақида гап кетганда, хатоларга йўл қилинг. Улар керак. Агар сиз бошқаларга дарс бериш ёки уларни даволаш мажбуриятини олган бўлсангиз, хато қилишга ҳақингиз йўқ.\nТадбиркор, 8bit агентлигининг бошқарувчи ҳамкори\nМен Тошкент шаҳрида ўртамиёна оилада туғилганман. Ота-онам Андижондан. Оиламизда яна тўртта қиз бор.\nЖаҳон тиллари университетида ўқийман, лекин ўйлашимча, Ўзбекистонда олий таълимга ортиқча баҳо беришади. Кўплаб ОТМлар жаҳон стандартларига жавоб бермайди, ўқув дастурларини аллақачон замон талабига кўра янгилаш керак.\nЎқишга кира олмаган ёшлар эса "бир йил вақтни бекор кетказдим" деб ўйлайди. Шунинг учун, мен уларга ўз устларида ишлашни маслаҳат берардим. IT соҳасидаги замонавий ва долзарб касбларни мустақил ўрганса ҳам бўлади.\nБиринчи йил ўқишга кира олмаганимдан кейин ишлашни бошладим. Ҳозир мен 8bit коммуникация агентлигининг бошқарувчи ҳамкориман ва Tehnikum долзарб касблар мактабида дарс бераман.\nАгентлигимизга кўпинча олий маълумотга эга, лекин керакли кўникмалари бўлмаган номзодлар ишлаш учун келишади. Ишга олиш жараёнида мен фақатгина шахсий ва профессионал кўникмаларга эътибор бераман. Лекин ҳамма иш берувчилар ҳам бунақа қилишмайди.\nМен лойиҳалар устида жамоа билан ишлаганимда завқ оламан. Мени жараённинг ўзи ва биргаликдаги ҳаракатлар илҳомлантиради. Ишим бўйича ҳар куни қизиқарли одамларни учратаман. Ишим менга дунёнинг интернет бор ҳар қандай жойида ижтимоий лойиҳалар қилишга ва яхши томонга ўзгартиришга ёрдам беради.\nМуваффақият - мен учун ўзим билан уйғунликда бўлишдир. Бу учун одам ўзи хоҳлаган иши билан шуғулланиши, жамиятга фойда олиб келиши ва етарлича пул ишлаб топиши керак. Саёҳатлар ва таассурот - пул сарфлаш мумкин бўлган энг маъқул нарсалар, улар яшашга илҳомлантиради. Дунё харитасида яхши кўрган инсонлар билан бўлишни хоҳлайдиган мамлакатлар кўп.\nВиждонли ва инсофли бўлиш муҳим. Ушбу ва бошқа умумбашарий тамойиллардан ҳеч қачон воз кечмайман.\nЗўравонлик ва дискриминация бўлмаган дунёда яшашни орзу қиламан. БМТда ишлаб, мамлакатимиздаги ҳимояланмаган аёлларнинг манфаатларини ҳимоя қилмоқчиман. Космосга учмоқчиман.\n10 йилдан кейин Ўзбекистонда коррупция бўлмаслигини, мукаммал суд тизими бўлишини ва юртимизда гендер стереотиплари бўлмаган бахтли ва бадавлат халқ яшашини хоҳлардим.\nЁшларга эса ўз мақсадлари томон интилишларини, кўпроқ ўқишни, ўз орзуларига ишонишларини, бошқаларнинг фикрини қабул қила олишни ва муомала одобини ўрганишларини тилардим. Хато қилиш қўрқинчли эмас, лекин уларни таҳлил қилиб туриш керак. Хатолардан ўрганиш, олдиндан кейинги қадамларни режалаштириш ва улар пайдо бўлган вақтда ечим қидиришдан кўра, хатоларнинг профилактикаси билан шуғулланиш керак.\nПластик жарроҳ, EstiMed пластик жарроҳлик ва эстетик тиббиёт клиникасининг етакчи хирургларидан бири\n"Mуваффақиятли отанинг ўғли" ҳикоясидан узоқлашишим керак эди.\nМен шифокорлар оиласида ўсганман ва узоқ вақт бошқа касблар умуман борлигини билмас эдим. Дадам касб танлашда менга тўлиқ эркинлик берди ва профессионалликда энг яхши намуна бўлган. У менинг энг қаттиқ танқидчим ва менинг илҳомим. Бунинг учун унга раҳмат айтаман.\nМуваффақиятли жарроҳнинг ўғли бўлиш катта масъулиятдир, айниқса сиз ҳам шу касбни танлаганингизда. Бирор нарсага эришиш учун мен "муваффақиятли отанинг ўғли" ҳикоясидан узоқлашишим керак эди. Узоқ вақт давомида отам операция қилиши, мен эса суратга туширишим ҳақида фантастик воқеалар тарқаларди.\nМен академик Павлов номидаги Биринчи Санкт-Петербург давлат тиббиёт институтида таҳсил олдим. Отамнинг муваффақиятидан мустақил бўлиш мақсадида, амалиёт учун жарроҳлик столига эрта турдим, 26 ёшимда. Муваффақиятли бўлишим мумкин бўлган нарсани топиш учун кўп куч сарфлашим керак эди. Шунинг учун мен тана жарроҳлиги ихтисослигини танладим.\nБеморни клиникадаги ҳаражатларни ошириб ташлаш учун, уларнинг хоҳишини рўёбга чиқаргандек қилиб кўрсатмайман.\nАгар улар истаган натижани кўрсата олмасам, ростини айтаман. Қаттиқ ҳақиқатни тарқатиш мен учун жуда муҳимдир. Пластик жарроҳликда енгиллик ва сеҳр йўқ. Ушбу операцияларда оғриқ, қон ва реабилитация бўлади.\nМен, шунингдек, пластик жарроҳлик "уят" деган стереотипни енгишни хоҳлайман. Афсуски, бизда шармандалик маданияти қуйидагича қурилган: пластик жарроҳлик ёрдамида ўзингизни бахтли қилишдан кўра, бахтсиз бўлиш яхшироқ туялади: "қўшнилар нима дейди?"\nШифокорнинг хатолари - беморнинг соғлиғи, баъзида ҳаёт ва ўлим масаласи. Менинг вазиятимда хатони тузатиш қийин бўлиши мумкин. Ва энг ёмони, мен зарар этказишим мумкин. Аммо мен аниқ биламан, агар хатоларим бўлмаса, 31 ёшимда кўп киши йоқлайдиган шифокор бўлолмас эдим.\nTeodora Goods экспорт компанияси асосчиси\nТугалланмаган олий маълумотим бор. Мен бир йил Малайзияда муҳандисликка ўқидим. Агар оилада болани ўқитиш учун имконият ва барча ресурслар мавжуд бўлса, менимча, албатта буни амалга ошириш керак. Бу бошдан кечириш керак бўлган муайян ҳаёт даври. Агар оилада молиявий имконият бўлмаса, қарзга ботиш керак эмас. Таълим бунга лойиқ эмас.\nИмконият ва манбалар қанча кам бўлса, одамда шунча кўп эркинлик бўлади. Айтишадику, сен энг пастда бўлганингда, ягона йўл юқорига кўтарилишдир.\nМенинг бобом 1900 йилда туғилган. Мен уни ҳеч кўрмаганман. У ҳақида гапириб беришганда, мен бу одам бизнессиз яшай олмаслигини тушундим. У сандиқларни ишлаб чиқариш устахонасини қурган, кейин ҳаво шарлари ясаган, гарчи ўша пайтда тадбиркорлик жиноятчиликка тенглаштирилган бўлсади. Уни ҳар бир қилган иши учун қамоққа ташлашган. У эса ташқарига чиққан заҳоти йўқ жойдан муваффақиятли бизнесни яратарди.\nЎзбекистоннинг жуда катта кредитлари бор ва 10 йил ичида ушбу маблағларнинг оқланишини истардим.\nҲар бир кишидан нимадир ўрганиш мумкин.\nМен Жаҳон иқтисодиёти ва дипломатия университетининг битирувчисиман. Ҳозир журналист сифатида ишлайман. Ўз фаолиятимда қизиқишларим, билимларим ва кўникмаларимни бирлаштираман ва шу билан журналистика ривожига ҳисса қўшаман. Севимли машғулотларимни касбга айлантиришга муваффақ бўлдим - одамларнинг ҳикоялари ва фикрларини бошқаларга улашишни яхши кўраман.\nОлий маълумот бўлиш ёки бўлмаслигидан қатъий назар, муваффақиятга эришиш мумкинлигини ва кераклигини кўраяпман. Ўқишга кириш - забт этилган энг юқори чўққи бўлмаслиги керак.\nСўнгги пайтларда ҳаётимдаги ҳар бир одамдан нимадир ўрганиш мумкинлигини тушуниб боряпман, лекин ҳар бир кишини ҳам намуна қилиб қўймаслик керак. Мукаммал одамлар йўқ. Бировга тақлид қилиш, уни идеаллаштиришга олиб келади ва инсон ўз кумирига ўхшаб кетиши эҳтимоли ошади, дунёга эса ўзига хос хусусиятлар тўпламига эга бўлган индивидуаллик зарур.\nКелажакнинг қадрини билиш керак. Кўплаб ёшлар дангасалик, ҳаддан ташқари ўзига ишонч туфайли ўз салоҳияти ва билимларини бекорга кетқизаётганларини кўраман. Вақт ортга қайтмайди. Улғайганингиз сайин, масъулият кучаяди: иш, фарзандлар тарбияси, ота-оналарга ғамхўрлик қилиш каби масъулиятлар елкангизга тушади.\nЎз устингизда ишламасдан, билим, кўникма ва тажрибага инвестиция қилмасдан, керакли кадрга айланиш мумкин эмас. Ишингиз ва, эҳтимол, даромадингиз бўлади, аммо мутахассис сифатида қадрли бўласизми? Бу ҳақда ҳозирданоқ ўйлашимиз керак.\nМуваффақият ҳар доим "қора иш" га, уйқусиз тунларга, ўз устида ишлашга ва маълум даражада ўзини танқид қилишга боғлиқ бўлади. Ушбу ҳаракатнинг натижаси - киши учун ўзига маъқул ишни топиш имкониятини беради.\nПродюсер, DBLA студиясида видео продакшн\nМен Нукусданман. Онам бизни ёлғиз тарбиялаган. Осон даврлар бўлмаган, аммо биз бахтли эдик. Мен учинчи гуруҳ ногирониман - туғилганимадан бери оптик асаб атрофияси бор. Онам ташхис, жарроҳлик амалиётлари ва текширувларга кетадиган пулни тўлаш учун ғилдиракдаги олмахон сингари югурарди.\nОлий маълумотим тугалланмаган: институтдан дипломимни олмадим. Ўйлашимча, таълим янги нарсаларни ўрганиш истаги, тинглаш ва эшитиш қобилияти каби муҳим эмас.\nМен бир неча марта нолдан иш бошлаганман. Лондонда ўз карьерамни бошладим, лекин Ўзбекистонга қайтиб келдим. Нимадир очиларди, лекин кейинчалик ёпиларди. Масалан, "ТЧК" коворкинги. Агар ушбу катта муваффақиятсизликка дуч келмасам, мен ўз жамоаси билан чет эл фестиваллари учун лойиҳалар тайёрлайдиган Анастасия Ли бўлмасдим.\nЭнг қимматли нарса - бу амалиёт. Биз тез-тез стажёрларни қабул қиламиз, бозор учун мутахассисларни тайёрлаймиз. Улар биз билан қолмаса ҳам, профессионал муҳитни яхшилашади. Сизга маслаҳат бераман: кўнглингизни чўктирманг, стажёрлик қилинг ёки кимгадир ёрдамчи бўлинг ва савол беришдан қўрқманг.\nМендан олдин ҳеч ким қилишга журъат этмаган нарсани қилишни яхши кўраман. Ҳозир ҳамма катта муваффақиятлар тарихини такрорлашга ҳаракат қилаётгани эса менга ёқмайди. Бу пластик муваффақият тенденцияси. Менимча, биз муваффақиятнинг ўзига жуда катта эътибор берамиз, аслида эса унга эришиш йўли ва унинг ортида турган хатолар муваффақиятдан муҳимроқ эканлигини тушунмаймиз.\nМен юқори сифатли кинематограф сифатида ривожланиб, муваффақиятли тижорий фильм яратишни орзу қиламан. Бунинг учун бизда барча жараёнлар йўлга қўйилган ва биз, эҳтимол, бу борада Ўзбекистон бозорида ноёбмиз.


Лакризим – medu.uz – Дорилар ҳақида маълумотлар ўзбек тилида\nHome Йўриқномалар Лакризим\nПрепаратнинг савдо номи: Лакризим\nфаол модда: липаза – 10000 ТБ, амилаза – 8000 ТБ, протеаза – 600 ТБ, ферментатив фаолликка мувофиқ келувчи панкратин – 150 мг.\nгранулалар ядроси: магний стеарати, повидон К-30, изопропил спирти.\nгранулалар қобиғи: гидроксипропил метилцеллюлоза Е5, тозаланган сув.\nкапсула қобиғи: Spraypol L30D55, диэтилфталат, тальк, титан диоксиди.\nТаърифи: қаттиқ желатин, ўлчами №2 бўлган, рангсиз, тиниқ корпусли ва жигарранг қопқоқли капсулалар. Капсула ичидагиси – оқдан оч сариқгача бўлган рангли, қаттиқ, синувчан, сочилувчан, сферик гранулалар (пелетталар) мавжуд.\nФармакотерапевтик гуруҳи: Фермент овқат ҳазм қилиш восита.\nПрепарат меъда ости безнинг ташқи секретор фаолиятининг етишмовчилигини тўлдиради. Панкреатик ферментдаги липазанинг фаоллиги юқори бўлганлиги сабабли овқат ҳазм қилиш билан боғлиқ касалликларни даволанишида муҳим аҳамиятга эга. Панкреатиннинг таркибига кирувчи липаза, амилаза ва протеазанинг ферментлари ёғларнинг, углеводларнинг ва оқсилларнинг эришини енгиллаштиради, шу ўринда бу уларнинг ингичка ичакда янада тўлиқ сўрилишига олиб келади. Овқат ҳазм қилишнинг бузилиши оқибатида келиб чиққан симптомларни, яьни ичакда газларнинг йиғилганлиги туфайли (меъдадаги оғриқ ва меъданинг тўлиб кетиш ҳисси, ҳаво етмаслик ҳисси, ҳансираш диарея) бартараф қилади. Болаларда овқат ҳазм қилиш жараёнини яхшилайди, меъда, ингичка ичак, меъда ости безининг ферментларини, шу жумладан сафро ишлаб чиқаришини рағбатлантиради. Капсула фаол ферментларнинг ингичка ичакда сўрилишига сабабчи бўлувчи панкреатик ферментларнинг ишлашига олиб келувчи ҳимоя қобиғига эга.\nПеллетларнинг плёнка қобиғи фаол ферментларни меъданинг ширасини таьсиридан асрайди, шу туфайли панкреатин таркибига кирувчи ферментларнинг ингичка ичакдаги ишқор муҳитида сўрилишига ва фармакологик таъсир кўрсатишига ёрдам беради. Овқат ҳазм қилувчи ферментларнинг оз миқдори ичак йўли орқали чиқариб юборилади.\nМеъда ости безининг ташқи секретор етишмовчилигини ўринбосар даволаш: сурункали панкреатит, панкреатэктомия, нурлантиришдан кейинги ҳолат, диспепсия, муковисцидоз; метеоризм, ноинфекцион генезли диареяда қўлланади.\nОвқатнинг ҳазм бўлишини бузилиши (меъда ва ўн икки бармоқ ичак резекциясидан кейинги ҳолат) меъда-ичак йўлларининг фаолияти нормал бўлган шахсларда овқатланишдаги бузилишлар ҳолида, ёғли, кўп миқдордаги овқатни қабул қилиш, мунтазам овқатланмаслик, овқат ҳазм қилишни яхшилаш учун ва чайнаш фаолиятини бузилишларида, кам ҳаракатли ҳаёт тарзида, узоқ муддатли иммобилизацияда ва Ремхельд синдромида (гастрокардиал синдроми) қўлланади.\nҚорин бўшлиғи аъзоларини рентгенологик текширишлар ва УТТ га тайёрлаш учун қўлланади.\nПрепаратнинг дозаси ёш, симптомларнинг оғирлиги ва парҳезнинг таркибига қараб шахсий равишда танланади. Капсулалар ичга етарли микдордаги ишқорий бўлмаган суюқлик (сув, мева шарбатлари) билан бирга қабул қилинади. Агар препаратнинг дозаси 1 капсуладан кўп бўлса, капсулаларнинг умумий миқдорини ярмини бевосита овқат қабул қилиш олдидан, қолган ярмини эса – овқатланиш вақтида қабул қилиш керак. Агар бир марталик доза – 1 капсула бўлса, уни овқат вақтида қабул қилиш керак.\nЮтиш қийин бўлганида (масалан, болалар ёки кекса одамлар) капсулани очиш ва микрогранулаларни чайнашни талаб қилмайдиган овқатга (масалан, олма пюреси, йогурт) қўшиб бериш мумкин. Микрогранулаларни майдалаш ва чайнаш, шунингдек уларни рН 5,5 дан юқори бўлган овқатга қўшиш, уларнинг меъда ширасининг таъсиридан ҳимоя қилувчи қобиғини емирилишига олиб келади. Микрогранулаларнинг овқат ёки суюқлик билан ҳар қандай аралашмаси тайёрлангандан кейин дарҳол қабул қилиниши керак.\n1,5 ёшгача бўлган болалар учун йўл қўйиладиган доза – суткада 50 000 ТБ; 1,5 ёшдан катта болалаларга – суткада 100000 ТБ буюрилади.\nПанкреатинни қабул қилиш давомийлиги бир неча кундан (овқат ҳазм қилинишининг бузилиши) то бир неча ойлар ёки йилларгача (давомли ўринбосар даволаш) бўлиши мумкин.\nМеъда ости безининг турли хил экзокрин етишмовчилигини ўринбосар даволаш. Доза ташқи секретор етишмовчиликнинг даражасига, пациентнинг шахсий овқат ейиш одатлари ва ёшига қараб, шахсий равишда танланади.\nСтеатореяда (суткада аҳлатдаги ёғ 15 г дан кўп).\nДиарея бўлганида, тана вазни камайганида ва парҳез жиддий самара бермаганида – ҳар бир овқат қабул қилишда 25000 ТБ дан липаза буюрилади. Зарурати бўлганида ва яхши ўзлаштирилганида доза бир қабул қилишда липазани 30000-35000 ТБ гача оширилади. Дозани кейинги оширилиши, кўпчилик ҳолларда даволаш натижаларини яхшиламайди ва ташхисни қайта кўриб чиқишни, рационда ёғ миқдорини камайтиришни ёки қўшимча протон насоси ингибиторлари – препаратларини буюришни талаб қилади.\nДиарея ва тана вазнининг камайиши билан кечмайдиган бироз намоён бўлган стеатореяда бир қабулга 10000 дан 25 000 ТБ гача липаза буюрилади.\nМуковисцидоз. 4 ёшдан кичик болалар учун бошланғич ҳисобли дозаси, ҳар бир овқатлантиришда тана вазнининг ҳар 1 кг 1000 ТБ липазани, 4 ёшдан катта болалар учун ҳар бир овқатлантиришда ҳар 1 кг 500 ТБ липазани ташкил килади. Доза касалликнинг оғирлиги, стеатореянинг яққоллиги ва нутритив статусга қараб шахсий равишда танланади. Кўпчилик пациентлар учун самарани бир маромда ушлаб турувчи доза суткада тана вазнининг ҳар 1 кг 10000 ТБ дан ошмаслиги керак.\nПрепарат компонентларига аллергик реакциялар бўлиши мумкин. Препаратнинг юқори дозалари ишлатилганида кам ҳолларда диарея, кўнгил айниши, қабзиятлар, эпигастрал соҳада дискомфорт кузатилади. Юқори дозаларда узоқ вақт қўлланганида гиперурикозурия, гиперурикемия ривожланиши мумкин.\nПанкреатинни ёки препаратнинг айрим компонентларини шахсий ўзлаштираолмаслик, ўткир панкреатит, сурункали панкреатитнинг зўрайишида қўллаш мумкин эмас.\nПанкреатин темир препаратлари билан бир вақтда қўлланганида, темирнинг сўрилишини пасайтириши мумкин.\nПанкреатиннинг анча юқори дозалари билан узоқ вақт даволанаётган болалар ва катталар мунтазам мутахассис кузатувида бўлишлари керак.\nФерментли даволашнинг самарасизлигини асосий сабаблари: ферментларни ўн икки бармоқ ичакда, унинг ичидагиси билан оксидланиши натижасида фаолсизланиши, ингичка ичакнинг ёндош касалликлари (гижжа инвазиялари, дисбактериоз), пациентлар томонидан тавсия қилинган даволаш тартибини бажармаслик, ўз фаоллигини йўқотган ферментларни ишлатиш.\nСимптомлари: сийдикда (гиперурикурия) ва қонда (гиперурикемия) сийдик кислотасининг миқдорини ошиши. Болаларда – қабзият.\nКапсулалар 150 мг дан. 10 капсуладан 1,2,3,5 та контур уяли ўрамларда қўллаш бўйича йўриқномаси билан бирга картон қутида.


Берлинда ёш аёлга қилинган ҳужум тасвирланган кадр немисларни қаттиқ ғазаблантирди » Ўзбекистон янгиликлари – Zamin.uz\nНемис полицияси Берлин метросида аёлга қилинган ҳужум тасвирланган видеоёзувни тақдим этди. Бу ҳақда "Kun.uz" хабар бермоқда.\nКадрда ёш аёлнинг зиналар бўйлаб тушаётгани, унинг ортидан эса тўрт нафар эркак пайдо бўлганини кўриш мумкин. Улардан бири қизни оёғи билан тепган ва натижада у зиналардан пастга қараб йиқилган. Эркак эса бу ҳолатни хотиржамлик билан кузатиб, ўз йўлида давом этди.\nВоқеа 27 октябрь куни юз берган бўлиб, кузатув камералари ёрдамида олинган видеоёзув яқиндагина тарқалди. У немис жамоатчилигининг қаттиқ ғазабига сабаб бўлди. Ҳуқуқ-тартибот идоралари ходимлари кадрлар жиноятчиларни тезроқ топишда ёрдам беришига умид қилишмоқда.\nТеглар: видеоёзувни Эркак яқиндагина этди бўлиб октябрь\n14:51 / 28-01-2017\n13:12 / 22-12-2016


13:53 / 18.06.2020\n2019 йилда 3 минг 938 нафар фуқаро чет элда иш билан таъминланган. Шунингдек, иш ҳақини вақтида ололмаган меҳнат мигрантларининг 530 минг АҚШ долларига яқин иш ҳақлари ундириб берилган. Бу ҳақда Одам савдосига ва мажбурий меҳнатга қарши курашиш миллий комиссиясининг 17 июнь куни бўлиб ўтган мажлисида маълум қилди.\nВидеоконференцалоқа режимида бўлиб ўтган мажлисда комиссия аъзолари, тегишли вазирлик ва идоралар мутасаддилари ва оммавий ахборот воситалари вакиллари иштирок этган.\nОлий Мажлис Сенати ҳамда Одам савдосига ва мажбурий меҳнатга қарши курашиш миллий комиссияси раиси Танзила Норбоева олиб борган мажлисда комиссиянинг 2019 йилдаги фаолияти ва келгусидаги вазифалари муҳокама қилинди. Шу билан бирга, миллий маърузачи томонидан тайёрланган одам савдосига ва мажбурий меҳнатга қарши курашиш соҳасида 2019 йилда амалга оширилган ишлар юзасидан ахборотда қайд этилган таклифларни амалиётга татбиқ этиш бўйича йўл харитаси лойиҳаси кўриб чиқилди.\n«Одам савдоси жабрдийдаларига ёрдам бериш, уларни реабилитация қилиш ҳамда хорижда фуқароларимиз манфаатини ҳимоя қилиш масалаларига ҳам алоҳида эътибор қаратилди. Жумладан, 2019 йилда 220 нафар одам савдоси жабрдийдаларига Республика реабилитация марказида тиббий, психологик ва ҳуқуқий ёрдам кўрсатилиб, уларнинг 113 нафари ишга жойлаштирилган. 3 минг 938 нафар фуқаро чет элда иш билан таъминланиб, иш ҳақини вақтида ололмаган меҳнат мигрантларининг 530 минг АҚШ долларига яқин иш ҳақлари ундириб берилган.\nБундан ташқари, ХМТ билан ҳамкорликда 2019 йилда пахта йиғим-терими мавсумида болалар меҳнати ва мажбурий меҳнатдан фойдаланиш юзасидан учинчи томон мониторинги, Касаба уюшмалари Федерацияси томонидан миллий мониторинг ўтказилди. Унинг натижаларига кўра, Ўзбекистонда пахтачиликда тизимли равишда болалар ва мажбурий меҳнатдан фойдаланишга барҳам берилган», дейилади Сенат ахборот хизмати томонидан тарқатилган хабарда.\nМажлисда бу борада амалга оширилган ижобий ишлар билан бир қаторда ҳал этилиши лозим бўлган айрим муаммолар ҳам мавжудлиги қайд этиб ўтилган. Хусусан, бугунги кунда айрим маҳаллий ҳокимликлар, вазирлик ва идоралар ҳамда уларнинг қуйи тузилмалари раҳбарлари томонидан ходимларни ўз функционал вазифаларига кирмайдиган меҳнат турларига мажбурий жалб қилиш ҳолатлари учраётгани танқид қилинган.\nТадбирда қуйи бўғинда ишлар самарадорлиги сустлиги, биргина ўйланмаган ҳаракат оқибатида одамларга зарар етаётгани, бу эса давлат имижига салбий таъсир кўрсатаётгани таъкидланган.\nМажлис давомида кичик комиссиялар ва ҳудудий комиссияларнинг ҳисоботлари ҳам эшитилиб, муҳокамалардан сўнг тегишли йўл харитаси тасдиқланган.\nПетербургда ўзбекистонлик меҳнат мигрантлари иш ташлашди


Иқтидорли ёшлар рағбатлантирилмоқда — Қўқон Садоси — Қўқон шаҳрининг расмий янгиликлари\n2018-07-20 2018-08-08 от Qo'qon Sadosi\t/\nМамлакатимизда мустақилликнинг дастлабки кунлариданоқ баркамол авлод тарбиясига давлат сиёсати даражасида устувор аҳамият қаратиб келинмоқда. Иқтидорли, билимли ёшларни аниқлаш ва уларни рағбатлантириш ҳам доимий эътиборда.\nҚўқон тасвирий ва амалий санъат коллежида иқтидорли ёшларнинг сафи кенг. Хусусан, жорий йилда 7 нафар битирувчи-ўқувчилар турли танлов, фестивал, танловларда ғолибликни қўлга киритиб, олий ўқув юртларига давлат гранти асосида ўқишга киришга муваффақ бўлишди. Жумладан, ўқувчи Нозимахон Умарова 2017 йил Москвада ўтказилган «Звуки и краски столицы» 8-Халқаро фестивалида 1-ўринни ва 2017 йилги «Сочи – Ты Россия моя» фестивалида 1-ўринни эгаллаган. Яна бир ўқувчи Дурдона Ўктамова эса жорий йилда “Открытая планета” Халқаро фестивалида грант-при соҳибаси бўлган. Ушбу танловда Ҳидоятхон Жўрақўзиева ҳам иштирок этиб, 1-ўринни эгаллади. Рустамжон Эргашев Республика рассомлар кўрик-танловининг ҳайкалтарошлик йўналишида ғолиб бўлди. Куни кеча ушбу ўқувчилар Қўқон давлат педагогика институтига ҳужжатларини топширдилар.\nШунингдек, Муштарийбегим Ҳусанова 2017 йил Москвада ўтказилган «Звуки и краски столицы» 8-Халқаро фестивалида 1-ўринни эгаллаб, Фарғона давлат университетига, Азизжон Тўхтасинов республика рассомлар кўрик-танловида ҳайкалтарошлик йўналиши бўйича ғоликни қўлга киритиб, Камолиддин Беҳзод номидаги рассомчилик институтига грант асосида ўқишга кирди.\nБу ёшларнинг эришган ютуқларида албатта, устозларнинг хизмати беқиёс. Қобилжон Маъмуров, Фирдавсхон Фармонова, Эргашали Тожибоев ва бошқа жонкуяр, фидойи ўқитувчиларнинг таълимини олган зеҳнли бу ёшларга ўқишларида омад тилаймиз!\nЎқиганлар сони: 492\nПредыдущая записьСен не дейсану ҳужжатлар не дер?..\nСледующая записьШаҳримизда янги уйлар қурилмоқда


Қайнонасини ўлдирган келинни Apple Watch фош этди - Terabayt.Uz\nЯнги технологиялар, турли гаджетларнинг инсоният ҳаётини қулайлаштиришда ҳиссаси катта. Улар кишиларнинг соғлиги ва ҳаётини сақлашда, айрим ҳолларда эса жиноятларни фош этишда ҳам ёрдам бериб келаётир.\nАвстралияда содир этилган жиноятни аниқлашда ҳуқуқ-тартибот идораларига Apple Watch кўрсаткичлари ёрдам берди, деб ёзади Daily Mail нашри.\nНашрнинг ёзишича, Мирна Нильссон исмли аёл ўз уйида ўлдириб кетилган эди. Унинг келини Кэролайн Нильссон полицияга берган кўрсатмасига кўра, аёлга «йўлда содир бўлган тўполондан сўнг кўчадан бостириб кирган одамлар гуруҳи ҳужум қилган».\nХабарга кўра, Мирнанинг қўлига бу пайтда Apple Watch тақилган бўлган, смарт-соатнинг маълумотлари эса кейинчалик жиноят ишини ўрганишда асосий далил бўлиб хизмат қилган. Прокурорнинг судга айтишича, келиннинг кўрсатмаси «аниқ тўқима, ҳужум воқеаси эса уйдирма» бўлиб чиқяпти. Суд эксперти смарт-соатнинг маълумотларини таҳлил қилиб чиққанидан сўнг маълум қилишича, келин айтган воқеа – тўполончилар ҳужум қилган вақт марҳуманинг ўлдирилиш вақтига мос келмаяпти.\nЎҚИНГ: Юрак пульсини қайси смарт-соат аниқ ўлчайди?\nШунингдек, Кэролайннинг айтишича, қайнонаси ўша босқинчилар билан 20 дақиқача жанжаллашган. Ҳуқуқ-тартибот идораларининг Apple Watch кўрсаткичларидан келиб чиқиб аниқлашларича эса, Мирна Нильссоннинг ўлдирилиши бир лаҳзадаёқ юз берган – унгача аёлнинг томир уриши, руҳий ҳолати ва соғлиги меъёрида бўлган.\nЭнди эса Apple Watch ёрдамида аниқланган маълумотлар асосида Кэролайн Нильссон ўз қайнонасини ўлдирганликда айбланмоқда.


Ҳомиладорликнинг иккинчи ҳафтаси – Baxtiyor oila\nҲомиладорликнинг иккинчи ҳафтаси\nЖараён давом этмоқда. Минглаб тухум ҳужайралар орасидан «пешқадамлари» ажралиб чиқади.\nКўпинча бу битта – ягона тухум ҳужайра бўлиб, у пуфакча ичида алоҳида суюқликка тўла бўлади. Баъзида иккита ёки, ҳаттоки, учта тухум ҳужайра ҳам етилиши мумкин. У ҳолда сиз эгизакларни дунёга келтирасиз.\nҲафта охирига бориб, пуфакча катталашади. Бу ҳаммаси овуляцияга тайёргарлик жараёни (пуфакча ёрилиб, тухум ҳужайра ташқарига чиқади). Шундан сўнг одатда тухум ҳужайра бачадон найчасига ўтиб, сперматозоид билан учрашиши мумкин. Аввалги кўпикча ўрнида эса махсус сариқ танача пайдо бўлади. Бу атамани эслаб қолинг. Сариқ танача ҳомиладор аёлни гормонал қўллаб-қувватлаш учун зарур.\nШунинг учун унинг аҳамияти беқиёс. Айнан у ҳомиладорлик вақтидаги кўп аёлларда учрайдиган эрта токсикозларга сабаб бўлади. Ҳайз кўрган биринчи кунингиздан бошлаб ҳисоблаганда иккинчи ҳафтанинг охири – учинчи ҳафтанинг боши ҳомиладор бўлишингиз учун энг қулай фурсатдир.\nҲафта давомида турмуш ўртог‘ингиз «ота бўлишга тайёргарлик кўриши» лозим. У ўз танасини ташқи зарарли таъсирлар – алкогол, тамаки, зарарли нурланиш, заҳарли газ ва шу кабилардан ҳимоя қилиши керак. Чунки айнан шу вақтда унинг организмида ўзаро мусобақада г‘олиб чиқиб, тухум ҳужайра билан учрашадиган сперматозоид пайдо бўлади ва етилади. Айтгандай, «пойгачилар» сонини ошириш мақсадида икки-уч кун жинсий алоқа қилмаслик яхши натижа беради.


Ҳиндистонда мамлакатимиз туризми тақдимоти\nКўргазма майдонига мамлакатимизнинг Ҳиндистондаги элчихонаси ва “Ўзбекистон ҳаво йўллари” Миллий авиакомпанияси Мумбай шаҳридаги ваколатхонаси ҳамкорлигида Ўзбекистон стенди ўрнатилди. Республикамизнинг туризм салоҳияти, тарихи, маданияти руҳида безатилган стендда инглиз тилида тайёрланган турли маълумотлар, брошюралар, видеоматериаллар жойлаштирилди.\nАнглия футбол майдонларида Ўзбекистонга саёҳат қилишга ундовчи реклама намойиш этилмоқда\nРеклама матнида «Life is too short not to visit Uzbekistan» дейилган бўлиб, жумла «Ҳаёт жуда қисқа, Ўзбекистонга келишга улгуриб қолинг» маъносини англатади. Эълонда, шунингдек, 64 давлат фуқаролари учун Ў‘збекистонга кириш визаси талаб этилмаслиги тарғиб қилинди.\nБиринчи Халқаро зиёрат туризми форумида Бухоро декларацияси имзоланди\nФорум доирасида бир қатор меморандумлар имзоланди. Туризм қўмитаси қошидаги “Миллий PR-марказ” ҳамда “Global Muslim Traveler Index” доирасида “MATTA” (Малазия), “Crescent Rating” (Сингапур) ассоциациялари, Жакарта тарғибот фонди (Индонезия) ўртасида тузилган Меморандум шулар сирасидандир.\nБухорода I Халқаро зиёрат туризми форумининг асосий тадбирлари бошланди\nҚалбларни титратувчи муқаддас Қуръон оятлари ўқилган тадбирда дунёнинг 30 дан ортиқ давлатидан 120 дан зиёд вакиллар иштирок этмоқда.\n2018 йилнинг ўзида чет эллик сайёҳлар сони 2 миллион 600 мингдан 5 миллион 300 минггача ошди. Шунинг баробарида, сайёҳлик хизматлари экспорти ҳам ошиб, 546 миллион доллардан 1 миллиард 40 миллион АҚШ долларигача кўтарилди. Сайёҳлик маҳсулотининг сифатини таъминлаш борасида меҳмонлар ва сайёҳлар билан тўғридан - тўғри ишлайдиган гидлар, экскурсоводлар муҳим рол ўйнайди. 2019 йилнинг 20 февралида сайёҳлик бозори иштирокчиларини бирлаштирадиган янги тузилма - Ўзбекистоннинг гидлар уюшмасининг ташкил этилиши белгиланган вазифаларни амалга оширишда муҳим қадам бўлди.\nФорумни ёритиш учун Европа ва Осиёнинг йирик телеканаллари – EuroNews (Франция) ва Al Jazeera (Қатар), “Ал-Аҳрам ал-Иқтисади” (Миср) журнали ва Diplomatic News (Покистон), “Коммерсант” (Россия), “Ал-Важхат” (Уммон) ва Ал Ҳаят (Саудия) газеталари вакиллари ташриф буюришади.\n2018 йилнинг 11 ойида 90 млрд.сўмлик 49 та лойиҳалар амалга оширилди. Жумладан, 810 ўринга эга бўлган 11 та жойлаштириш воситалари, 21 та ресторанлар ва кафелар, 4 та туроператорлик субъектлари ташкил қилинди. 8 та туристик классдаги автобус ва микроавтобуслар олиб келинди.\nИталияда ўтган халқаро танловда Сирдарёнинг “қирқма”, “қари қиз” ва “қора қанд” навли қовунлари намойиш этилди\nТанловда Ўзбекистоннинг Сирдарё вилоятида етиштирилган учта қишки нав — “қирқма”, “қари қиз” ва “қора қанд” қовунлари иштирок этди. Танлов координатори Маттео Фортунати сўзларига кўра, такрорланмас таъмга эга Ўзбекистон қовунларидан ширин музқаймоқ тайёрлаш имконияти уларни Европа ва Италияга экспорт қилишни оширади.


ФМС эски патентлар муддати узайтирилмаслигини маълум қилди\n24 октябр 2020, Тошкент вақти: 20:47\nянвар 16, 2015\nРоссия Федерал миграция хизматига кўра, 2014 йилда ишлаш учун олинган патентлар муддати жорий йилда бошқа узайтирилмайди ва Россиядаги барча муҳожирлар қайтадан ишга рухсат берувчи патентни расмийлаштиришлари керак.\nФМС эски патент муддатини узайтирмаяпти\nЯнги йил байрамлари тугаши ва давлат идоралари иш мавсуми бошланиши ортидан Озодлик таҳририятига Россиянинг турли ўлкаларидан бир мазмундаги шикоятлар келиб туша бошлади.\nНовосибирскда қўриқчи бўлиб ишлаётган ўзбекистонлик Эркин Озодликка уланиб, маҳаллий ФМСда меҳнат муҳожирлари патентлари узайтирилмаётганини хабар қилди.\n- Новосибирск шаҳрида ҳозир ишлаяпман. Қариндош-уруғларим, дадамлар декабрь ойида патент олишган эди. Январда пропискаси тугайди – ФМСга борса, “Патентни янгидан қиласизлар”, деяпти. У патент 1216 сўмдан декабрда олинган – амал қилиш муддати яна 11 ой. ФМС ходимлари айтяптики, “Эски патентлар ўрнига янги патент қиласизлар”, деяпти. Хуллас, пропискани чўздирмаяпти. Шу нарсага мен ҳайрон бўлдим, чунки акам ва унинг таниши ҳам борса, “Экзамен топшириб, янги патент оласизлар”, дебди-да. Ўзи патент яқинда олинган бўлса, қандай қилиб? Ахир қонунни дарров ўзгартириб бўлмаса керак?! “Янги патент олиш учун эса таможняга бориб келасан”, деяпти. Бунақада расход ҳам кўпайиб кетяпти: янги патентга камида 25 минг рубль кетар экан. Тиббий кўрикдан ўтишга 10 минг рубль, 5 минг рубль – тил-тарихдан экзаменга киришга, пошлинаси, тиббий суғуртага камида 5 минг кетади, югур-юугури бор ва патентнинг ўзига 3 ойга тўласа ҳисоблаб олинг, - дейди эски патентлар муддати узайтирилмаётганидан шикоят қилган Эркин.\nМосква вилоятининг Домодедовосидан Озодликка мурожаат қилган яна бир ўзбекистонлик муҳожир – Ҳусанбой, ФМС раҳбарияти 2014 йилда олинган патентлар эски нархларда яъни 1216 рублда баҳоланишини гапирганини эслади.\nАммо у маҳаллий банклар янги тартиблар асосида пул тўловларини амалга оширишга мажбурлашаяпти, дейди:\n- Патентимиз, ака, эски – олти ойдан бери тўлаб юрибмиз. Мартда тугайди у. Янги йилдан кейин янги қонун чиқибди: патент 4 минг рубл бўлибди. Биз эшитган эдикки, янги йилдан олдин патент қилганлар 1216 рубл тўлайди, янги қилганлар – 4 мингдан тўлайди. Мен шунга ойдинлик киритмоқчи эдим: бизлар қанча тўлаймиз? Чунки кеча бир жўрам терминалга борган, терминалга маълумотларни урса – 4 минг рубл чиқяпти-да. Банкка борамиз – “мана терминал, мен ёрдам бермайман”, деяпти, дейди нега терминалларда айтилганидек 1216 рублдан тўловни амалга оширишга рухсат берилмаётгани сабабларини сўраган бухоролик муҳожир Ҳусанбой.\n“Юқоридан” янги қоида қиритилди\nБундан бир ой олдин Озодлик бу масала юзасидан Федерал миграция хизмати идорасига мурожаат қилиб, аниқ-тиниқ жавоб олган эди.\nХориж фуқаролар билан ишларни ташкил этиш департаменти бошлиғи Сергей Темрякович меҳнат муҳожири томонидан 2014 йилда сотиб олинган ҳамда қисман 2015 йилда ҳам амал қиладиган ишлаш рухсатномаси белгиланган муддати якунига қадар амалда бўлиши ва унинг нархи 1216 рубллигича ўзгармасдан қолишини махсус матбуот анжуманида таъкидлаб ўтган эди.\nБироқ, Озодлик мурожаат қилган Новосибирск шаҳрининг Джержинский тумани ФМС бўлимида Озодликка куни кеча “юқоридан” янги тартиб жорий қилингани ва эндиликда барча меҳнат муҳожирлари ҳақиқатан патентларни янгилашлари зарурлиги билдирилди. Ўзини таништирмаган идора ходими 2014 йилда олинган патент эгалари янги тартиб асосида ҳужжат расмийлаштиришлари керак, дейди.\n- Тушунтираман... Ўзгартирилган қонунга мувофиқ, масалан, январ-феврал ойларгача тўланган патент эгалари тўлов муддати тугаши билан ё уйига чиқиб келади, ёки улгурса - патент муддати тугашидан бир ой олдин бориб ҳужжатларни тайёрлайди, яъни тиббий кўрикдан ўтади, тил билиш тўғрисида сертификат олишга имтиҳон топширади ва шу ҳужжатларни жамлаб, янги патент олишга топширади. Патентлар бошқа узайтирилмайди! - деди Новосибирск шаҳар патент билан ишлаш департаменти расмийси.\nМосква шаҳар ФМС бошқармасида янги ўзгартишлар юзасидан 16 январь куни махсус матбуот анжумани ўтказилишини маълум қилишди.\nЎзини Юлия деб таништирган бошқарма вакиласи бу анжуманда эски йилда олинган патентлар амал қилиш муддати узайтирилмаслиги эълон қилинишини маълум қилди.\n- Янги қонун чиқди. Унга кўра, меҳнат муҳожирлари мамлакатимизни тарк этиб, қайта киришлари ва янги патент расмийлаштиришлари зарур. Бу масалада биз бугун махсус матбуот анжумани ўтказамиз ва оммавий ахборот воситалари орқали мутахассислар тушунтириш беради, деди Юлия.\nМаҳаллий бюджет мигрантлар ҳисобига қопланмоқдами?\nМосква ш. ФМС бошқармаси расмий жавоби\nМосквадаги мигрантлар ҳуқуқларини ҳимоя қилувчи “Тонг Жаҳони” ташкилоти раҳбари, асли тошкентлик юрист Валентина Чупик Озодлик билан суҳбатда бу янгиликни изоҳлар экан, уни “ФМСнинг ғирром ўйини” деб атади.\n- Бу Орёл вилояти бўйича ФМХ бошлиғи муовини ташаббуси. У янги киритилган 357-чи Федерал қонуннинг (“Хориж фуқароларининг Россия Федерациясидаги ҳуқуқий ҳолати тўғрисида”ги Федерал қонунга ўзгартиш киритиш тўғрисида – таҳр.) шахсий талқинини берди. Унга кўра, янги йилда патентни узайтириш деб унга тўловни амалга ошириш тушунилади. Қонунда эса “патентлар муддати узайтирилмайди”, деб ёзилган. Бундан чиқди, улар эски патентлар муддати ҳам узайтирилмайди, дея қарор чиқарди қўйди. Масалан, 28 декабрда патентга ҳужжат топшириб, янги йилда уни олишга борганларга “Мана сизнинг патентингиз, аммо у ҳақиқий эмас!”, дея тешгич билан тешиб беришяпти. Айтингчи, бюджетга тушаётган текин пулдан ким воз кечади?!- дейди ҳуқуқ фаоли Валентина Чупик.\nЭслатиш жойизки, Россия 2015 йилнинг 1 январидан бошлаб меҳнат муҳожирлари учун ишлашга рухсат берувчи патент тизимини жорий қилди.\nЯнги тартибга кўра, меҳнат муҳожири Россияда ишлаш учун патентни бир ой муддатга олади ва уни бир йилгача узайтириши мумкин бўлади.\nМуҳожир ишлаш учун патентни Россияга кирганидан бошлаб 30 кун ичида олиши лозим. Бир йилдан сўнг муҳожир патентни яна бир йилга узайтириш ҳуқуқига эга. Шундан сўнг у Россияни тарк этиши лозим. Лекин қонунга кўра, муҳожир Россиядан чиққанининг эртасига қайтиб келиш имконига ҳам эга.\nШарҳларни кўринг (37)\nБожхона қўмитаси ишлаб чиққан қонун лойиҳаси"банк сирини йўққа чиқариш" уриниши сифатида танқидга учради\nЖурналист Бобомурод Абдуллаев: Менга нисбатан очилган жиноят иши тугатилди\nҲарбий тавсияномага эга абитуриентлар имтиёз қўлланилмаганига норозилик билдириб юриш қилди


Қирғизистондаги ўзбек мактаблари дарсликсиз қолди\nФеруза Қирғизистоннинг Жалолобод вилоятидаги ўзбек мактаблари ўқувчилари янги ўқув мавсумини дарсликларсиз бошлади. Чунки бу ерда ўзбек мактаблари учун дарсликлар нашр этиш яхши йўлга қўйилмаган.\nШўролар даврида Қирғизистондаги ўзбек мактаблари учун керакли дарсликлар Ўзбекистондан келтириларди. Мустақилликнинг дастлабки йилларида Ўзбекистон лотин ёзувига ўтганидан кейин кераксиз бўлиб қолган кирилл ёзувидаги дарсликлар Қирғизистондаги миллатдошларга жўнатиб турилган. Бироқ ҳозир Қирғизистондаги ўзбек мактабларида бундай захиралар тугаб, улар дарсликларсиз қолмоқда.\nҚирғизистондаги ўзбекларинг бу муаммоси Ўзбекистонни ташвишга солмаётган кўринади. Зеро, Халқ таълими вазирлиги ходимларидан бири бу муаммони Қирғизистон ҳукумати ҳал этиши лозимлигини таъкидлади ва ўз таъкидини Ўзбекистон ҳукумати мамлакатдаги қирғиз мактабларини бюджет ҳисобидан таъминлаши билан изоҳлади.\nВазирлик ходими Ўзбекистон ва Қирғизистон ўртасида дарсликлар билан таъминлаш борасида ўзаро келишув йўқлигини маълум қилди.\nЗиёли Бахтиёр Исабековнинг фикрича, Қирғизистондаги ўзбек мактаблари ўқувчилари тўлақонли таълим олиши учун кўпроқ Ўзбекистон томони масъул бўлиши керак. Чунки бу Ўзбекистон ҳукуматининг миллий бурчидир ва у миллатнинг яхлитлиги учун жон куйдириши керак.\nБ.Исабеков Ўзбекистон ҳукуматининг таълим соҳасида йўл қўяётган лоқайдлиги туфайли бутун Туронзамин бўйлаб сочилган ўзбек миллати бутунлай парчаланиб кетиши мумкинлигини таъкидлади.\n“Яқин йилларда Ўзбекистондаги ва ундан ташқаридаги ўзбеклар ўртасида тавофут пайдо бўлиши ҳамда бу миллатнинг келажаги учун катта фожеа ясаши мумкин”, - деди Б.Исабеков.


Djuliyev Zohid - barcafans.uz - "Barselona" muxlislari sayti\nDjuliyev Zohid (Uzbek_Barsa)\n2169 / 3308\nTo'liq familiyasi va ismi : Djuliyev Zohid\nLogin : Uzbek_Barsa\nE-mail : Zohid_bank@mail.ru\nManzili : Sirdaryo v\nTug'ilgan kuni : 1979-08-01\nSo'ngi saytga tashrifi : Bugun, 18:12\nIzoh : Олға, Барса!!!\nFikrlari : 8500\nХаракатлари жуда енгил. Жароҳат уни қийнади. Иқтидор ўлмайди деб шуни айтсалар керак.\nБарса мухлисларини ҳали кўп хурсанд қиласан, иншаАллоҳ!\nОтабек ука, бормисиз?\nХусанжон имтиҳонда неччи балл олдинг?\nAyniqsa, agar Messi uni juda yaxshi ko'rsa, "Barselona" da tekinga o'ynashi mumkin, deganlar uchun:\n1. Messi "Barselona" da tekinga o'ynay olmaydi. Ispaniya qonunlariga ko'ra, yangi mehnat shartnomasida xodimning ish haqi avvalgisidan kamida 50% bo'lishi kerak. Ya'ni, ish haqini faqat yarmiga qisqartirish mumkin edi.\n2. Bu qonun mavjud bo'lmagan taqdirda ham - Messisiz oylik jamg'armasi klub daromadining 95 foizini tashkil qiladi. Ajoyib La Liga qoidalariga ko'ra, ish haqi 70%dan oshmasligi kerak.\nУ биз учун хеч киммас тўғри.\nЛекин 18 йил давомида бизни ўз ўйинлари, супер голлари, хаёжонли вазиятлар билан ўз футболи орқали ром қилганини эътироф этмасак номардлик бўлади.\nКўп ўйинларда хеч ким гол уришни эплай олмаётганда Лео жонга оро кирарди.\nШунча машҳур инсон бўлса ҳам унинг харектерида камтаринлик йўқолмади.\nЛа Лига 200 фоиз ноҳақлик қилди.\nМен ҳам қаттиқ хафа бўлдим Ла Лигадан.\nМессини янги мавсумда шижоати жуда баланд эди.\nУ совринлар учун курашадиган мағлубиятни қабул қилишни ҳоҳламайдиган туғма ғолиб инсон.\nЯна 2-3 мавсум юқори формада ўйнай оларди.\nЛа Лига мана шундай бебаҳо тариҳ яратган футболчини йўқотди.\nЛапорта Пересни гапига кириб Суперлигадан воз кечолмай шу аҳволга тушди.\nЛа Лига олдинлари иш хақи масаласига аралашмас эди. Пандемия даврида клубларга молиявий ёрдам бергани учун иш хақига чеклов ўрнатди.\nБарса иш хақи фондини камайтириши керак ёки олинган молиявий ёрдамни қайтариши керак.\nУнинг жароҳатини қабул қилишингиз керак.\nТаркибимизни такомиллаштириш устида ишлаябмиз.\nДембеле кейинги мавсум Барсада қолади демоқчи.\nБарса агар титуллар учун курашишни ҳоҳласа, иккита кучли таркиб бўлиши керак.\nХозирги молиявий ҳолатдан келиб чиқиб, озод агентлар билан шартнома тузиш айни муддао.\nКелишилади ёки эшик кўрсатилади.\nБарса Ла Лигани айни қизиган пайти бўш ўйинлар кўрсатди.\nКуман 12-13 очколик фарқни йўққа чиқариб, чемпионлик курашига қўшилди. Ўтган ойда Кубокни ютди.\nАйни финалга тенг ўйинларда мураббийнинг айби борми?\nПринципиаллиги оҳирги ўйинларда ўзига қарши ишлади. Бир ҳил таркибни тушуравериб жамоани керакли пайтга чарчоқ аломати билан олиб келди.\nЗаҳирада тажрибали ва ўйинни кучайтирадиган ўйинчилар йўқлиги муҳим паллага келганда сезилгандир балки.\nНегадир ишонган деворимиз Марк Тер Штеген ҳам мавсум оҳирига келиб ўз даражасида эмас.\nЛанглени гапирмаса ҳам бўлади. Кераксиз жойда нима қиласан подкат қилиб. Яна сариқ карточка бўла туриб. Бу нарса шуни англатадики, унда ўйинни ҳис қилиш ва ақл билан харакат қилиш етишмайди.\nМавсум оҳирига келиб шундай натижалар бўлгани кейинги мавсумга замин яратиш учун яхшигина синов бўлди. Жамоани ислоҳ қилиш учун сабаб бўлди десак тўғрироқдир.\nБу ерда қарз ҳақида гап кетмаяпти, ҳомийлик дейилган.\nШифоркорларни нотўғри диагнози бу.\nБарсада тиббиёт тизими яхши ишламаяпти.\nҲурматли Dj_dado777 профилли юзеримизга!\nСизни одоб-аҳлоқ доирасида фикр билдиришга чақириб қоламиз. Сайтда хеч ким кўрмайди мени, нимани ҳоҳласам ёзавераман деб ўйламаслик керак. Ҳурмат қилган ҳурмат олади, деган халқимиз.\nБаҳслашинглар, фақат меъёр ва одоб доирасида.\nБу бошқа юзерларимизга ҳам тегишли!\n2017 йил август ойида Испания Суперкубогининг иккала ўйинда ҳам ютқазган: 1:3 ва 0:2.\nЛа Лига ўйинларида ютқазмаган: 3та ғалаба 2та дуранг\n23 декабр 2017 - 3:0\n6 май 2018 - 2:2\n28 октябр 2018 - 5:1\n3 март 2019 - 1:0\n18 декабр 2019 - 0:0\n2018/19 йил Испания кубоги 1/2 финалида 1та дуранг, 1та ғалаба\n6 феврал 2019 - 1:1\n27 феврал 2019 - 0:3\nМуборак ва муқаддас Рамазон ҳайити муборак бўлсин!\nАллоҳ иймонингизни мустаҳкам қилсин, барча эзгу ниятларингиз ижобат бўлсин!\nХонадонингиздан тинчлик-тотувлик, қут барака ҳеч ҳам аримасин.\nБарса бу мавсум Юведан ташқари топ жамоаларни ютолмабти.\nТан олиш керак, таркиб ҳам топ жамоаларни қақшатадиган эмасда.\nЛекин Куманда ҳам қисман айб бор. Чарчамаган свежий ҳолатда бўлган Рики Пуиг, Пянич, Тринкаоларга деярли имкон бермаяпти.\nМенимча, ҳаммага бирдек имконият берилса, чарчоқ аломатлари камроқ бўларди.\nБугунги ўйинда кўп вазиятлар бўлиши даргумон эди. Футболчи шуни сезган ҳолда майдонда харакат қилиши керак.\nМессидан бошқа хеч бири битта футболчини алдаб ўтишига харакат қилмайди. Барсадек клубда ўзига ишонган кучли футболчилар ўйнаши шарт.\nДест, Мингеза, Араухо, Мориба ва Педрилар кейинги мавсумда Барсанинг асосий таркибда ўйнашини ҳоҳласа, ўз устларида жуда кўп ишлаши керак.\nЛа Лигада клублар даражаси анча ўсганлиги сезилмоқда.\nШу сабабли, Барса мавсум якунлангандан сўнг, жамоада кичик ислоҳ қилиши керак. Ёзги трансферда 2-3та нормал ўйинчи олмаса, кейинги мавсум ҳам қийин бўлади. Брейтуэйт ва Коутиньоларни ўрнига иккиланмасдан, ўйланмасдан Депай ва Агуерони олавериш керак.\nБескетс ва Пикелар ўрнини ёшларга бўшатадиган вақт келди. Альба ҳам олдингидек кўринмаяпти.\nФернандеш деганни фақат машғулотда кўрамиз. Жамоада бундай ўйинчилар нимага керак???\nХуллас, заҳирада ҳам ўйинни кескин кучайтира оладиган футболчилар бўлмас экан жамоадан чемпионликни кутиш амримаҳол.\nЖамоаларга кутилаётган "бош оғри" рақиблар:\nАтлетико - Барселона ва Реал Соседад\nРеал - Севилья, Атлетик Б ва Вилярреал\nБарса - Атлетико М ва Сельта\nСевилья - Атлетик Б, Реал, Валенсия ва Вилярреал.\nВилярреал айни пайтда Европа лигасининг финалига чиқиш учун кураш олиб бораётган жамоа.\nМорибани кўп танқид қилиш яхши эмас.\nМана шундай ўйинларда тобланиб, тажрибасини ошириб боради.\nМураббийлар ҳам ахмоқ эмас, 18 ёшли болани асосий таркибда олиб юриб.\n#Instagram: Leo Messi\nMen Instagramda 200 million obunachiga erishdim, ammo bugungi voqealar sababli, buni nishonlash uchun sabab deb bilmayman. Sizdan olgan barcha mehr va meni qo'llab-quvvatlaganingizni qadrlayman, ammo barcha narsaga e'tibor berish vaqti keldi. Har bir akkaunt ortida kuladigan, yig'laydigan, zavqlanadigan va azob chekadigan inson bor.\n"Ijtimoiy tarmoqlar orqali haqorat qilishni to'xtatish kerakligini baland ovoz bilan e'lon qilaylik. Hech kim haqorat va tahqirlanishga loyiq emas. Biz birgalikda yashayapmiz, har bir ijtimoiy tarmoqda tobora kuchayib borayotgan zo'ravonlikni ko'rib va boshdan kechirmoqdamiz va hech kim uning oldini olish uchun hech narsa qilmayapti. Biz bunday dushmanona munosabatni qat'iyan qoralashimiz va ijtimoiy tarmoqlarni bunday xatti-harakatlarga qarshi shoshilinch choralar ko'rishga chorlashimiz kerak."\nIjtimoiy tarmoqlarda ta'qib va kamsitishga qarshi tashviqot g'oyasi uchun Britaniya futbolidagi barcha odamlarga minnatdorchilik bildiraman.\n#BastaYa #StopOnlineAbuse #EnoughlsEnough\n#6 NBM_10 2021-04-30 18:36:21\nBu maqola chiqqaniga ancha bo'ldi lekin, uana intervyu beriptimi deb kiruvdim\nУ бошқа мақола бўлган.\nСуарес Спорт нашрига кеча интервю берган.\nҲамма чемпионлик пойгасида Атлетико, Реал ва Барса деб гапириб турганда бир чеккада Севилья илиб кетиши ҳам мумкин)\nБарса ютқазиб туриши керак ўзи.\nСайт анча ҳувиллаб қолганди)))\nМенимча, энг маъқул йўл ижарага бериш.\nЖуда керакли ғалаба бўлди.\nБиринчи бўлимдаги омадсизликлардан кейин бугунги ўйин қийин бўлиши ҳаёлимга келди.\nЎзи шунақа голли вазиятлар йўққа чиқарилгандан сўнг, рақиб гол уради.\nЯхши тезкор гол билан жавоб берилди.\nИккинчи бўлимда Барса куч тегани яққол сезилди. Кўпроқ ўйин натижасига қараб ўйнади.\nГризманн бугун ўз даражасида ўйнади. Унинг дубли муҳим ғалабани келтирди.\nЧоршанба куни қолдирилган ўйинда Барса Гранадани мағлубиятга учратиб иккинчи ўринни мустахкамлаши мумкин.\nЁшлар имконияти чеклаб қўйилади, у ҳолда.\nБарса Б сардори Колядо кейинги мавсум асосий таркибга олинди. Фати жароҳатдан қайтади.\nБрейтуэйтни кетиши аниқ. Шунда иккаласидан биттасини олса бўлади.


Сотиш, ташиш, текшириш. Алкоголь бозорини нималар кутмоқда? | Qalampir.uz\nСотиш, ташиш, текшириш. Алкоголь бозорини нималар кутмоқда?\nЖамият\t28 Июль 08:30 8224\nЎзбекистон Президентининг 2020 йил 23 июлдаги ПФ–6033-сон Фармони билан соҳага бир қатор ўзгартиришлар киритиш назарда тутилган, деб ёзмоқда “Норма”.\n• алкоголь маҳсулотлари билан чакана савдо қилиш, шунингдек умумий овқатланиш корхоналари томонидан алкоголь маҳсулотларини сотиш ҳуқуқига рухсат берувчи гувоҳнома чекланмаган муддатга берилади (ҳозир энг кўп амал қилиш муддати – 2 йил, таҳр.);\n• ишлаб чиқарувчилар томонидан туристик йўналишларда ташкил этилган дегустация ҳудудларида (жойларида) реализация қилинган табиий вино (қадоқлангандан ташқари) маҳсулотларига ноль даражали ставка бўйича акциз солиғи солинади;\n• ишлаб чиқарувчилар истеъмол этил спиртининг 50 фоиз ҳақини олдиндан тўлаш шартларида реализация қилиш ҳуқуқига эга (ҳозир – 100 фоиз).\n• истеъмол ва техник этил спирти, алкоголь ва тамаки маҳсулотлари ишлаб чиқарувчи корхоналарда;\n• алкоголь маҳсулотларининг улгуржи ва чакана савдоси билан шуғулланувчи ташкилотларда.\n• 2021 йил 1 июлдан бошлаб – реал вақт режимида автоматлаштирилган кузатиш тизими (GPS);\n• 2022 йил 1 январдан бошлаб – истеъмол ва техник этил спирти, алкоголь ва тамаки маҳсулотларини ишлаб чиқариш, уларнинг айланмаси ҳажмини ҳисобга олиш ҳамда узумзорларнинг ягона реестри ахборот тизимига интеграция қилинган электрон ҳисоблагич.\n• ОАВда маҳаллий вақт билан соат 23:00 дан 07:00 гача намойиш қилинишига.\n06 Август 18:13 47054\n06 Август 22:23 37488\n08 Август 14:38 36252\n07 Август 18:46 35657\n08 Август 15:49 34811


Тошкент метроси учун яна 19та тўрт вагонли поездлар олиб келинади - 20.10.2021, Sputnik Ўзбекистон\nТошкент метроси учун яна 19 та тўрт вагонли поездлар олиб келинади ва 2022 йил охирига қадар жами поездлар сони 80тага етказилади. 20.10.2021, Sputnik Ўзбекистон\nТОШКЕНТ, 20 окт - Sputnik. Келгуси йил охирга қадар Тошкент метрополитени учун яна 19та тўрт вагонли янги поездлар олиб келинади. Бу ҳақда Ўзбекистон президентининг 16 октябрда қабул қилинган қарорида айтиб ўтилган. Ҳужжатга кўра, 2021 йил охирга қадар 5 та, 2022 йилда 14 та тўрт вагонли метро поездлари харид қилинади. Буни натижасида метро поездлари жами сони 80 тага етказилиб, метро поездларининг ўртача ёши 38 ёшдан 26 ёшга қисқартирилади.Маълумот учун, бугунги кунда Тошкент метрополитенида мавжуд 59 та метро поездларини 44 таси 21-40 йил мобайнида фойдаланиб келинмоқда. Бунинг натижасида, йўловчиларни манзилга етказиш вақти ер усти транспортига нисбатан 2-3 баравар тезлашади, йўловчи ташиш ҳажми 2 мартага ортади ва кунлик йўловчилар сони 480-500 мингга етади, дейилган қарорда. Қарорда шунингдек, Тошкент метрополитенининг 2022-2030 йилларда тизимли ривожлантириш механизми ҳам айтиб ўтилган. Бунинг учун турли соҳа мутахасисларидан иборат 3та ишчи гуруҳ ташкил этиш белгиланган.\nтошкент, президент қарори, метро, ўзбекистон\n15:34 20.10.2021 (янгиланди: 10:59 21.10.2021)\nТошкент метроси учун яна 19 та тўрт вагонли поездлар олиб келинади ва 2022 йил охирига қадар жами поездлар сони 80тага етказилади.\nТОШКЕНТ, 20 окт - Sputnik. Келгуси йил охирга қадар Тошкент метрополитени учун яна 19та тўрт вагонли янги поездлар олиб келинади. Бу ҳақда Ўзбекистон президентининг 16 октябрда қабул қилинган қарорида айтиб ўтилган.\nҲужжатга кўра, 2021 йил охирга қадар 5 та, 2022 йилда 14 та тўрт вагонли метро поездлари харид қилинади. Буни натижасида метро поездлари жами сони 80 тага етказилиб, метро поездларининг ўртача ёши 38 ёшдан 26 ёшга қисқартирилади.\nМаълумот учун, бугунги кунда Тошкент метрополитенида мавжуд 59 та метро поездларини 44 таси 21-40 йил мобайнида фойдаланиб келинмоқда.\nЯнги қарорда, шунингдек, метро поездлари қатнов интервалини қасқартириш вазифаси ҳам қўйилган. Унга кўра, Чилонзор йўналиши поездлари ҳар 3 дақиқада, Ўзбекистон йўли поездлари ҳар 4 дақиқада қатнай бошлайди.\nБунинг натижасида, йўловчиларни манзилга етказиш вақти ер усти транспортига нисбатан 2-3 баравар тезлашади, йўловчи ташиш ҳажми 2 мартага ортади ва кунлик йўловчилар сони 480-500 мингга етади, дейилган қарорда.\nҚарорда шунингдек, Тошкент метрополитенининг 2022-2030 йилларда тизимли ривожлантириш механизми ҳам айтиб ўтилган. Бунинг учун турли соҳа мутахасисларидан иборат 3та ишчи гуруҳ ташкил этиш белгиланган.


Орзулар душмани ҳисобланган фикрлар | Мулоҳаза қила оладиганлар учун.\nОктябрь 2, 2016 от mulohaza в Қизиқарли // 1 Комментарий\nИнсон яшар экан, улкан муваффақиятлар томон интилади. Нима учундир баъзилар орзусига етади, баъзилар эса йўқ. Гап биз ўйлаганчалик фақат омадда эмас.\nЭнг буюк орзуларимиз ҳақиқатга айланиши учун нима қилиш керак? Аслида у қадар кўп нарса талаб этилмайди, тўғри фикр юритсак бўлгани. Чунки айнан бизнинг бошимизда ўйлаган нарсамизнинг ҳаётга омадли ёки муваффақиятсизлик билан амалга ошиши содир бўлади.\nФикрларингизни ўзгартирмагунча, ҳеч нимани ўзгартиролмайсиз.\nЯхши нарса ҳақида орзу қилаётган бўлсангиз, биринчи навбатда, кўпчилигимиз кўникиб қолган салбий фикрларга чек қўйиб, ижобий фикрлашни ўрганишимиз лозим. Балки муваффақиятсизлик, атрофдагиларнинг тушунмаслиги ва танқидидан қўрқармиз? Аслида эса биз учун муҳим бўлмаган нарсаларга вақт сарфлаётганимиздан қўрқишимиз керак. Фаҳрланиш мумкин бўлган ҳаётни яшаб ўтишни истасангиз, орзуларингиз ҳақида гапиришни бас қилинг, айнан бугунги кундан бошлаб уларни амалга оширинг. Мазкур мақолада айнан шу тарзда ўйлашга чек қўйишимиз керак бўлган керакли фикрлар келтирилган.\nВақтим йўқ. Аслида бу гап “бу мен учун унчалик муҳим эмас”ни айтишнинг мулойим усули ҳисобланади.\nЕтарли даражада истеъдодли эмасман. Доимий равишда истеъдод ҳақида ўйлаш ўрнига, ўз устида ишлаш ва амалиётнинг аҳамиятини ҳам ёдда сақлаш лозим. Ахир айтишадику, муваффақиятга эришиш учун 1 фоиз истеъдод ва 99 фоиз меҳнат талаб этилади деб. Айнан шу омил омад калити саналади. Қатъият ва ўрганишга сабри бор, хатолар қилиб, улардан хулосалар чиқариб, ривожланишга қодир бўлган инсонларгина ўзлари орзу қилган муваффақиятга эришадилар.\nБу муаммо мен учун жуда мураккаб. Аслида муаммо унинг мавжудлигида эмас, у ҳақида жуда кўп ўйлашимиздадир. Уни шунчаки “ташлаб қўйинг” ва олға интилинг.\nҲали тайёр эмасман. Ниманидир бажариш имконияти пайдо бўлганда ҳеч ким ўзини тайёр, деб ҳисобламайди. Бу аниқ, чунки катта имкониятлар бизни маънавий ва ақлий жиҳатдан ривожланишга бошлайди. Бундан ташқари, уларни амалга ошириш учун биз учун қулай бўлган зонани тарк этишимиз керак, демак тақдир бизга ато этган нарсаларга ҳали тайёр эмаслигимизни бирдан ҳис этамиз. Агар мазкур имкониятдан ўша заҳотиёқ фойдаланмасак, у бошқа умуман такрорланмаслиги мумкин. Ишончсизлик ва қўрқувга қарамасдан, шунчаки уни амалга оширишимиз лозим. Бу жуда оддий.\nМен барчасини яхшироқ бажаришим мумкин эди. Ҳаёт бу доимий курашдир, истаган нарсангизга эришмаган бўлсангиз, демак сиз ўша пайтда бошқа нарсага кўпроқ эҳтиёж сезгансиз. Афсусланиш ва ўзини “еб битириш” ҳеч қандай фойда келтирмайди.\nОмадсизман. Ҳақиқий омадсизлик бу бирор нарсани амалга ошириш учун ҳаракат қилиб кўрмасликдир. Қолган ҳаммаси амалиётга боғлиқ. Агар адашиб кетган бўлсангиз, бироз муддат\nтин олиб, ўзимизга ўйлаш учун вақт бериш нормал ҳолат ҳисобланади. Баъзи нарсалар амалга ошиши учун вақт талаб этилади ва ҳар бир қадам билан орзуимизга тобора яқинлашамиз.\nҲаммаси оддий бўлишини истайман. Кураш ва машаққатлар ниманидир ўзгартиришнинг табиий усулидир. Янгиси қуриш учун, эскини бузишга тўғри келадику (Президентнинг гапига қарши. У айтганди: Янгисини қурмай туриб, эскисини бузма!), ахир. Шунинг учун пайдо бўлган қўрқув муваффақиятсизликдан дарак бермайди. Сиз катта муваффақият йўлидасиз.\nЎзгаларда меникига қараганда осонлик билан амалга ошади. Муваффақиятга эришишни истасангиз, ўзингизни ўзгалар билан солиштиришни бас қилинг. Ташқаридан инсоннинг ҳаракатлари натижасини кузата оламиз, бироқ бунинг учун у машаққат йўлини босиб ўтганини ҳеч қачон билолмаймиз.\nХурсанд бўладиган нарсанинг ўзи йўқ. Ҳаётингизда шукроналик келтиришингиз керак бўлган нарсалар мавжуд эмас, деб ҳисоблайсизми? Бу салбий фикрларни ташлаб юборинг ва бугун эриша олмаган, четлаб ўтган нарсаларингиз учун миннатдорчилик билдиринг. Стаканингиз ярим бўш ёки ярим тўлалигига қарамай, стаканнинг ўзи мавжудлиги учун раҳмат айтинг.\nКамчиликларим жуда кўп. Нотўғри фикр. Ўзингизни ўз ҳолингизча ҳис этиш қулай деб ҳисобласангиз, камчиликларингиз ҳам чиройли кўринади. Камчиликларингиз мавжудлигини тан олсангиз, ҳеч ким улардан сизга қарши фойдалана олмайди.\nМени керакли бўлган даражада қўллаб-қувватлашмайди. Атрофимизда танқидчилар етарлича. Чунки муваффақиятсизликдан кейинги қўллаб-қувватлаш, омаддан кейинги мақтовга қараганда қадрлидир. Бошқалар ҳақида қайғуришни бошласангиз, ўзгалар буни ҳис этибгина қолмай, сизга ҳам ана шундай муносабатда бўладилар.\nМенда яна ниманидир бажариш учун вақт мавжуд эмас. Якка ҳолда кўп нарсага эриша олмайсиз. Бунинг ўрнига\nатрофдаги инсонлар билан бугундан бошлаб муносабат ва ижобий алоқалар ўрнатинг. “Раҳмат”, “Сени яхши кўраман”, “Узр сўрайман”, “Сен билан фахрланаман” ва бошқа инсонларга нисбатан ўйлаётган ҳисларингизни айтишни ўрганинг. Бу нафақат эшитувчи учун ёқимли, балки мазкур алоқалар сизни ҳам мустаҳкамлайди.\nЯқинларим кутиб туришади. Агар ёнингиздаги инсон билан вақтни гўзал ўтказиш учун фурсат топа олмасангиз, келажакда энг керакли нарсани ортга суриб, ҳеч нарсасиз қолганингизни англайсиз. Яқин муносабатлар тезлик билан қурилмайди, уларни ҳар куни мисқоллаб яратиш талаб этилади.\nБерган ваъдамни фақат бир марта бузаман. Агар узоқ муддатли омад ва ўзгаларнинг яхши муносабатидан умид\nқилаётган бўлсангиз, у ҳолда “бир маротаба” мавжуд эмас. Мажбуриятлар ва берган ваъдаларимиз жуда муҳим, бу ерда ҳеч қандай келишувлар бўлиши мумкин эмас.\nКичик ёлғон зарар етказмайди. Бир қарашда шундай кўринади. Аслида эса ёлғон бу тезда авж олиб кетадиган касалликдир. Ўзингиз учун ва бошқаларнинг кўз олдида ёлғончига айланиб қолишни истамасангиз, алдашни бас қилинг. Буни сиздан бошқа ҳеч ким билмаган тақдирда ҳам, ёлғон гапирманг.\nУлар мен ҳақимда қайғурадилар, бироқ менга берган ваъдаларини бажариш учун вақт тополмайдилар. Тан олиш жуда қийин бўлишига қарамай, айтиш жоизки, атрофингизда сизга керакли бўлмаган инсонлар бор. Бир нарсани ёдда тутинг: агар сиз ўша инсон учун муҳим бўлсангиз, у ўз ваъдасини баҳоналарсиз амалга ошириш учун имкон топади.\nҲеч қачон йиғламайман. Аслида кўз ёшлардан уялиш керак эмас. Чунки ҳис-туйғуларсиз роботларга айланиб қоламиз. Кўз ёш ёрдамида бизни безовта қилган нарсани чиқариб юбориш мумкин. У маънавиятимизни ривожлантиради, инсонийликнинг асосий принципларини ўзида жамлаган.\nМен кечиришни инкор қиламан. Олға интилиш учун, ўтмишни қўйиб юбориб, барча хафагарчиликларни кечиришни ўрганиш лозим. Акс ҳолда эски омадсизликлар сизни доим кузатиб юради, ёқимсиз ҳолатлар эса яна ва яна такрорланаверади.\nЮрагим жуда кўп бора синган. Таваккалчилик қила олмайман. Баъзида биз шу пайтгача қониқиб келган нарсаларимизга қараганда кўпроғига лойиқмиз, деб ўйлаб қоламиз. Бироқ афсусланиш ўрнига ўтмиш қанчалик қўрқинчли ва мураккаб бўлмасин, уни қўйиб юбориш учун ўзимизда куч топа олишимиз керак. Фақат шундагина келажакда ҳаётимизни ўзгартиришимиз мумкин.\nАлбатта булар орзу ва мақсадларимизга ғов бўладиган баъзи фикрларгина холос. Айтингчи, шахсан ўзингиз қайси салбий фикр ва шаблонларга қарши курашишингизга тўғри келади?\nМақола 563 марта ўқилган\t1 Комментарий для Орзулар душмани ҳисобланган фикрлар\nОктябрь 2, 2016 в 12:14 пп //\nОтветить\tHich narsa tekis ketmiydi.Maqsadga yetish uchun albatta sabr kerak!Tinimsiz harakat, eng asosiysi ishonch!


от 229 000 сум/сутки\nСправки по телефону +99888 5408747\n229 000 сум/сутки\n266 000 сум/сутки\n249 000 сум/сутки\n286 000 сум/сутки\nМен Куразбоева Назира клиникага 6.03.2021-йилда КАНДЛИ ДИАБЕТ касаллиги билан мурожат килган эдим. Бундан буён хар 6 ойда келиб муолажалар олишни ният килдим.\nБу ердаги шарт-шароитлар, даволаш методлари айникса ходимларнинг беморларга булган муносабатидан жуда хурсанд булдим. Хозирда соглигим анча яхши.\nДаволовчи врачларга , хамшира кизларга, массажиларга, ошпазларга барча барчага каттакон рахмат.\nКуразбоева Назира 10.03.2021\nХозирда ахволим яхши. Врачлар , хамшира кизларимиздан жуда хурсандмиз. Клиника келажакда бунданда юксак натижаларга эришишларига тилакдошмиз.Хамма хаммага каттакон рахмат.\nМен Уралова Фарида «ОРЗУ» клиникасига иккинчи марта келиб даволанишим. Мени буерга узгача бир мехр хар доим узига тортади. Хамшира кизлар,даволовчи шифокорлар,кичик тиббий ходимларнинг беморларга булган муносабатидан жуда мамнунман.Бу масканда нафакат муолажалар билан балки шириш сузлари билан хам даволашади.Таклиф;хар бир каватга музлатгич беришса яхши буларди.\nМен Хакимов Саидикром мазкур клиникага оёк-бел огриклари,хазм йулларида муаммолар билан мурожат килган эдим.Барча ходимлар хизматидан миннадорман.Хозирда соглигимни тиклаб уйга кайтяпман.Яна келиб даволанишни ният килдим.Хаммага каттакон рахмат.\nХурматли ва азиз «ОРЗУ» клиникаси ходимлари ! Оллох сизлардан рози булсин, узок умр , бахт саодат фарзандларни рохатини куриб юриш насиб килсин. Мен ТОШБОЕВ СУЛТОНМУРОД турмуш уртогим ХОЛНАЗАРОВА НАСИБА билан 16-январ куни даволаниш учун келдик. Шикоятимиз юракда эди.Шифокор Курбонов Шухрат ака в а Кучкоров Мусурмонкул акалар берган тавсиялар билан даволандик.Мана худога шукурлар булсинки иккаламиз хам яхши булиб колдик.Хамма-хаммага катта рахмат.\nТашкентская область, Оккурганский район, город Оккурган, улица Ойбека.


Фарғона шаҳрида ҳудудий саноат ярмаркаси ва кооперация биржаси ўтказилди. Унда маҳаллий ишлаб чиқарувчилар, пойтахт ҳамда бошқа вилоятлар ишбилармонлари, жами 320 та кичик бизнес ва хусусий тадбиркорлик субъекти вакиллари ўз маҳсулотлари билан иштирок этди.\nФарғона вилоятидаги “Водий электр созлаш сервис” хусусий корхонаси — шулардан бири. Жорий йилнинг апрель ойида фаолият бошлаган саноат субъектида қисқа муддатда қуёш панеллари ишлаб чиқариш ўзлаштирилди. Эътиборлиси, бу ерда тайёрланаётган юқори сифатли муқобил энергия манбалари харидорларга манзур бўлмоқда.\nЎзбекистон туманининг Юқори дашт қишлоғида жойлашган “Мебель хом ашё” хусусий корхонаси маҳсулотларига эса мебелсозлардан тобора кўпроқ буюртмалар келиб тушаяпти. Негаки, жамоа томонидан Хитой тажрибаси асосида ясалаётган янги турдаги акрил, ЛДСП, ЛМДФ каби мебель хом ашёлари мустаҳкамлиги, фойдаланиш учун қулайлиги ҳамда жилокорлиги билан ажралиб туради.\n— Мазкур тадбирда қатнашиш учун Андижондан келдик, — дейди “Forever Qualitу” масъулияти чекланган жамияти раҳбари Феруза Мамадалиева. — Корхонамизда эшик-ром, ётоқхона, ошхона, болалар хоналари ва меҳмонхона жиҳозлари тайёрланади. Технологияларимиз илғор ва тежамкор. Айни омил маҳсулот таннархини пасайтириб, сифатини оширишда қўл келмоқда.\nЯрмарка давомида кўрсатиладиган хизматлар, саноатдаги янгиликлар ҳамда истиқболда ишлаб чиқарилиши кўзда тутилаётган маҳсулотлар юзасидан ўзаро тажриба алмашилди.\nЯкунда умумий қиймати 23 млрд. сўмлик шартномалар имзоланди.\nМазкур рукндаги бошқа мақолалар: « Ўзбек миллий матолари дунё мода саноатидан мустаҳкам ўрин эгалламоқда\tХорижий инвестициялар ва замонавий технологиялар — тараққиёт гарови »


"Барселона" - "Алавес": Матнли трансляция\n14 февраль, 2021, 00:39\nИспания Ла Лигаси 23-туридан ўрин олган "Барселона" - "Алавес" учрашуви бошланиш арафасида. Ўйинни сайтимиз орқали матнли кўринишда кузатиб боришингиз мумкин. Матнли трансляцияни Абдулла Маннонов олиб боради.\nФрансишку Тринкан 29', 74'\nЛионель Месси 45', 75'\nХуниор Фирпо 80'\nПримера Дивизион 23-тур\nЛуис Риоха 57'\nСтадион: Camp Nou 0 томошабин\nБош ҳакам: Jorge Figueroa\nУчрашув якунланди! "Барселона" ўз уйида "Алавес"ни тор-мор этди. Матнли трансляцияни Абдулла Маннонов олиб борди.\nУчрашув асосий вақтига 1 дақиқа вақт қўшиб берилди.\nТринкаонинг голи офсайд сабаб инобатга олинмади! Хет-трик бўлиши мумкин эди!!!\nХуниор Фирпо хавфли ўйнади. Ҳакам оғзаки огоҳлантирди.\n"Барселона"да ўзгариш: Антуан Гризманн ўрнига Усмон Дембеле ўйинга қўшилди.\nЯна бир ўзгариш: Лукас Перес ўрнига Борха Сайнс майдонга тушди.\n"Алавес"да ўзгариш: Хоселу ўрнига Дейверсон ўйинга қўшилди.\nГОООООООООООООООООООООЛЛЛЛ!!! Браво! Белиссимо! Месси Гризманнга тўпни парашют кўринишида етказиб берди, ўткир бурчакдан берилган пасни эса Фирпо бўш дарвозага жойлаб қўйди!\nАнтуан Гризманн ўйин қоидасини бузди. Ҳакам фол қайд этди.\nГООООООООООООООООООООООООООЛЛЛЛ!!!! Фантастика! Месси жарима майдони ташқарисидан туриб дарвозага кучли зарба берди! Дарвозабон зарбани шунчаки жойида туриб томоша қилди! Супер гол! Дубль. 4-1!\nГОООООООООООООООЛЛЛ!!! Месси жарима майдончаси ичига ёриб кирди ва зарба берди, дарвозабон қайтарди! Қайтган тўпни Тринкао дарвозага михлаб қўйди! 3-1!\n"Алавес"да ҳам ўзгариш: Пере Понс Томас Пиньянинг ўрнига ўйинга қўшилди.\n"Барселона"да 2 ўзгариш амалга оширилди: Мингеза ва Де Йонг ўрнига Пьянич ҳамда Дест ўйинга қўшилди.\nРиоха 2 га 1 вазиятга чиқиб кетиши мумкин эди, бироқ сўнгги пасни Умтити бартараф этди.\nРикки Пуч жарима майдончаси ичига тўпни етказиб берди! Дарвозабон Фернандо Пачеко тўпни ушлаб олди!\n"Барселона" тўпни назорат қилмоқда. Рақиб хатоси пойланяпти.\nГризманн жарима майдончаси ичида тўпни қабул қилиб олди ва дарвозага зарба берди! Тўп устуннинг ёнгинасидан ўтиб кетди.\n"Барселона" Илайс Мориба ўрнига Педри ўйинга қўшилди.\n"Барселона" бурчакдан тўпни тезкорлик билан ўйинга киритиб берди, позицион ҳужум уюштирилмоқда.\nЛионель Месси жарима майдончаси ичига тўпни узатиб берди, ҳимоячилар уни қайтарди.\nГОООООООООООООООЛЛЛ!!! "Алавес" ҳисобни қисқартирди! Риоха ҳимоячининг хатосидан унумли фойдаланиб дарвозани ишғол қилди!\nЛукас Переснинг жарима майдончаси ичига узатган тўпи зарбага айланиб кетди! Лекин унга аниқлик етишмади.\n"Барселона" ўз майдонида тўпни назорат қилмоқда. Позицион ҳужум уюштирилмоқда.\nТачи сариқ карточкаси учун сариқ карточка билан огоҳлантирилди.\nЖарима зарбасидан берилган зарба бироз юқорилаб кетди! Тўп "Алавес"га қайтди.\nХуниор Фирпо жамоасига жарима зарбаси ишлаб берди! Месси тўп олдида!\nЛукас Переснинг ўткир бурчакдан берган зарбаси бироз юқорилаб кетди.\nЙўқ, ўхшамади. "Барса" тўпни эгаллаб олди.\nМингеза "Алавес" футболчиси Риохага нисбатан ўйин қоидасини бузди. Меҳмонларда хавфли вазият юзага келиши мумкин.\nФутболчилар майдонга чиқиб келишмоқда. Биз ҳам қайтамиз.\nБиринчи бўлим якунланди. Ҳозирча ҳисоб 2:0. Танаффус.\nГОООООООООООООООООООЛЛЛ!!! Мессидан супергоооол! Жарима майдони ташқарисидан яқин пастги бурчакни нишонга олди! Тўп устунга тегиб дарвоза тўридан жой олди! 2:0!\nБиринчи бўлимга 2 дақиқа вақт қўшиб берилди.\nМесси яна тўп олдида. Хавфли вазият юзага келмади.\nТўпни ҳимоячилар яна бир бор бурчакка чиқариб юборишди. Такрорий бурчак тўпи.\n"Барселона" бурчакдан тўпни ўйинга киритиб беради. Месси тўп олдида.\nБурчакдан тўпни ўйинга Лукас Перес киритиб берди, Тер Штеген тўпни биринчи эгаллаб олди.\nВАР голни инкор қилди! Гризманн тўп узатилган пайтда ўйиндан ташқари ҳолатда турган экан.\nГООООООООООООООООЛЛЛ!!! Месси хисобни 2:0 кўринишига келтириб қўйди!\nТринкао яқин масофадан зарба берди ва дарвозабон тўпни қайтарди.\nГОООООООООООООООООЛЛЛ!!! Ўйиндаги дебютант Мориба жарима майдончаси ичидаги палапартишликлар пайтида очиқ турган Тринкаони тўп билан таъминлади, Франсишку эса пушка зарбаси билан дарвозани ишғол қилди!\nТер Штегендан фантастик сейв! Родриго Батталья ажойиб вазиятдан фойдалана олмади!\nЛукас Перес бурчакдан тўпни ўйинга киритиб берди, тўп анча узоққа кетиб қолди.\nФлориан Лежен ўйин қоидасини бузди. Ҳакам "Барса" фойдасига жарима зарбаси белгилади.\nТринкаога нисбатан ўйин қоидаси бузилди. Жарима зарбаси.\nУстунлик каталонияликларда. Ҳозирча, фақат "паслар серияси".\nДуарте бироз шикастланган, бироқ у ўйинни давом эттира олади. Ўзгариш ҳозирча, бўлмайди.\nРубен Дуарте тўқнашув натижасида шикастланди ва тиббий ёрдам олмоқда. Мажбурий ўзгариш кўришимиз мумкин.\nМессига нисбатан очиқдан-очиқ ўйин қоидасини бузиб, футболкасидан тортиб қолган Мартин сариқ карточка билан огоҳлантирилди!\nИньиго Кордоба жарима майдончаси ичига тўпни етказиб берди, ҳимоячиларга ёрдамга келган Гризманн тўпни узоқлаштирди!\nХуниор Фирпо офсайдда қолиб кетди.\n"Барселона" тўпни назорат қилмоқда. Устунлик юқори.\nМесси жарима зарбасини ижро этди, узун пасни қабул қилиб олган Фирпо ўткир бурчакдан зарба берди! Ҳимоячилар бу сафар ҳам амаллашди.\nМориба битта пас билан шеригини олдинга чиқариб юбормоқчи эди, бироқ ҳимоячилар яхши ўйнади.\nХуниор Фирпо жарима майдони ичида йиқилиб тушди. Ҳакам ўйинни давом эттиришга руҳсат берди.\nЛукас Перес "Алавес"нинг қарши ҳужумини ноаниқ зарбаси билан якунлаб қўйди.\nМесси жарима майдони ичига ёриб кирди, дарвозабон анча олдинга чиқиб кетгани боис тўғридан-тўғри зарба берди! Дарвозабондан дабл-сейв!\nФирпо жамоанинг узоқ вақт уюштирган ҳужумини тўхтатиб қўйди.\n"Барселона" аъзолари "Алавес" майдонида тўпни бир-бирига узатган ҳолда позицион ҳужум ташкил этишяпти. Жамоа тезкор гол ҳаракатида.\nТринкао ўнг қанотдан жарима майдончаси ичига ёриб кирди ва зарба берди! Зарбага бироз аниқлик етишмади.\n"Барселона" футболчиси Мориба 2-қаватда бўлган тўп учун курашда мағлуб бўлди.\nТринкао жарима майдони ичидаги палапартиш вазият ичида Гризманнга тўпни етказиб берди, 1 ҳимоячини алдаб ўтган Антуан яхши зарба берди! Тўп ҳимоячига тегиб юқорилаб кетди!\nФутболчилар майдонга чиқиб келишмоқда. Учрашув бошланишига саноқли дақиқалар қолди.\nАссалому алайкум, қадрли футбол ихлосмандлари! Испания Ла Лигаси 23-туридан ўрин олган "Барселона" - "Алавес" учрашуви старт олиш арафасида. Матнли трансляцияда сиз билан Абдулла Маннонов бирга бўлади.


Қаршида юзага келган ёнғинда уч киши ҳалок бўлди - EFFECT.UZ\nҚашқадарё вилояти Фавқулотта вазиятлар бошқармаси матбуот хизмати Қарши шаҳар “Кат” МФЙда содир бўлган ёнғин юзасидан маълумот берди.\n“Жорий йилнинг 1 октябрь куни соат 09:10да Қашқадарё вилояти Қарши шаҳар “Кат” МФЙ Насаф кўчасида жойлашган мебель ишлаб чиқариш цехида ёнғин содир бўлаётганлиги тўғрисида вилоят ФВБга хабар келиб тушган.\nМазкур хабарга кўра 5та ёнғин-қутқарув экипажи соат 09:13да воқеа жойига етиб бориб, соат 09:16да ёнғин қуршаб олинган ва соат 09:26да ўчирилган.\nЁнғин натижасида ишлаб чиқариш цехининг тахминан 200 кв.м. майдони ичидаги маҳсулотлари ёниб зарарланган, ёнғин-қутқарувчилар томонидан 800 кв.м майдон асраб қолинган.\nСодир бўлган ёнғиндан 3 нафар фуқаро қутқарилиб, биринчи тез тиббий ёрдам кўрсатиш учун РШТЁИМ вилоят филиалига юборилган. Бироқ, ҳодиса оқибатида ушбу фуқаролар вафот этишган. Ҳозирда ёнғиннинг келиб чиқиш сабаби ва моддий зарар миқдори аниқланмоқда” – дейилади хабарда.\nTeglar:Qashqadaryo, ёнғин, ФВБ\n“Биз фақат Мирзиёевнигина таниймиз” - “Video-MAQOLA” лойиҳаси ижодкорлари одамлар орасида


Жанубий Корея ўз сув ҳудудида шимоллик балиқчилар қайиғи аниқлангандан кейин чегаралари қўриқланишини кучайтиради - IARC UZ\nЖанубий Корея ўз сув ҳудудида шимоллик балиқчилар қайиғи аниқлангандан кейин чегаралари қўриқланишини…\n17 июн 2019 14:43 199\nЖанубий Корея ўз сув ҳудудида шимоллик балиқчилар қайиғи аниқлангандан кейин чегаралари қўриқланишини кучайтиради\nЖанубий Корея ҳарбий-денгиз кучлари мамлакат сув ҳудудларида шимолий кореялик балиқчилар қайиғи аниқлангандан кейин Шимолий Корея билан денгиздаги чегараси қўриқланишини кучайтиради. Бу ҳақда Сеулдаги матбуот анжуманда Жанубий Корея штаблари бошлиқлари қўмитаси вакили, полковник Ким Юн Нак маълум қилди.\n15 июнда Япон денгизида, икки Корея ўртасидаги чегарадан 130 км нарида Жанубий Корея балиқ овловчи кемаси Шимолий Кореяга тегишли, ўз-ўзича сузиб юрган шхунани аниқлаган. Унинг ичида 4 киши бўлган. Кейинроқ аниқланишича, шхунанинг двигатели ишдан чиқиб, оқим уни Жанубий Корея ҳудуди томон олиб кетган. Шунга ўхшаш воқеа 11 июнда ҳам юз берган. Шу сабабли Жанубий Корея жамоатчилигида мамлакат денгиз чегараларининг қўриқланиши самарадорлиги борасида саволлар юзага келган.\nКим Юн Нак умуман олганда давлат чегарасини қўриқлаш бўйича операция муваффақиятли амалга оширилаётгани, бироқ радиолокация тизими такомиллаштирилиши кераклигини тан олган. “Биз сарҳадларимизни мустаҳкамлаш бўйича қўшимча чоралар кўриб, улар ортидан синчков кузатув олиб боришни давом эттирамиз”, деб айтган полковник.


Brexit, яъни Буюкбританиянинг ЕИдан чиқиш муддати мамлакат парламенти тарафидан узайтирилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:23 - Brexit, яъни Буюкбританиянинг ЕИдан чиқиш муддати мамлакат парламенти тарафидан узайтирилди\nАввалги хабарларимиздан маълумки, 2016 йил 23 июндаги референдумда Буюкбритания халқининг референдумда қатнашган 75 фоизининг 51,9 фоизи ЕИдан чиқиш учун, 48,1 фоизи чиқмаслик учун овоз берганди. “Ҳаракат” Агентлиги ўшанда ЕИдан чиқиш учун овоз берганларнинг сони овоз бериш ҳаққига эга бўлганларнинг умумий сонининг ярмидан анча оз эканлигини урғулаб, бу ерда адолат йўқлигини айтган эди.\nМана, орадан 3 йилдан кўп вақт ўтди, ҳалигача бу масалада икки тарафни қониқтирувчи келишув бўлмади. Яқинда, бу ишни амалга ошириолмаган Буюкбритания Бош вазири Тереза Мэй истеъфога кетди ва 25 июлда унинг ўрнига Brexit тарафдори бўлган Борис Джонсон тайинланди.\nБорис Жонсон 2008-2016 йиллари Лондоннинг мэри, 2016-2018 йиллари Буюкбританиянинг Ташқи Ишлар Вазири бўлган, 2016 йили ўтказилган референдумда Буюкбританияни Европа Иттифоқидан чиқариш тарафдори сифатида курашган. У 2015 йилдан бери Буюкбритания парламенти қуйи палатасининг аъзоси эди. Мана, энди у Буюкбританиянинг Бош вазири.\nАммо, у ҳам Brexit масаласида Буюкбритания парламенти билан келишолмади. Лекин, Буюкбритания қироличаси Елизавета II билан келишиб, парламент тарафидан Brexit жараёнини кечиктириш ҳақида қонун чиқарилишига эришди. Бу қонунга кўра, Буюкюритания ва ЕИ шу йил 19 октябргача келишолмаслар, Brexit 2020 йил 31 январгача кечиктирилади.


Штаб ва ССВнинг баёнотлари яна бир-бирини рад этяпти. Коронавирусдан ўлим бўйича асл вазият қандай? | Qalampir.uz\nШтаб ва ССВнинг баёнотлари яна бир-бирини рад этяпти. Коронавирусдан ўлим бўйича асл вазият қандай?\nЖамият\t19 Сентябрь 15:26 9958\nЎзбекистонда коронавирусдан вафот этганлар 423 нафарга етди. Бироқ, одамлар орасида Соғлиқни сақлаш вазирлиги касаллик, жумладан ўлим ҳолатларини яшираётгани ҳақида гап сўзлар тарқалмоқда. Бу тўғрими?\nУшбу саволга Коронавирусга қарши курашиш штаби аъзоси Наргиза Нуруллаева жавоб қайтарди.\n“Агар беморда коронавирус инфекцияси ташхиси тасдиқланган бўлса ва улар ушбу инфекция асоратидан вафот этган бўлса, улар коронавирусдан ўлган беморлар рўйхатига қўшилади.\nАгар беморда коронавирус инфекцияси фонида хаёти давомида орттирган сурункали касалликлари ёки ҳаётга хавф солувчи патологиялар асорати натижасида вафот этган бўлса, унда ўлим сабаби сифатида асосий касаллик кўрсатилади”, дейди Нуруллаева.\nШтаб аъзосининг фикрларини қайта-қайта ўқиб ҳам тушуниш қийин. Асли бу ҳаётда ким соғлом? Ҳамманинг у ёки бу касаллиги бор. Бу жиҳатдан қарасангиз коронавирус фонида исталган одам вафот этиши мумкин. Бундан чиқди улар коронавирусдан вафот этганлар қаторига кирмайди, шундайми?\nСоғлиқни сақлаш вазирлиги бугунгача коронавирусдан вафот этган беморларнинг у ёки бу йўлдош касаллиги бўлгани ва улар коронавирус инфекцияси фонида вафот этганини иддао қилади. Хўш, нега ССВ ва штаб аъзоси Наргиза Нуруллаеванинг жавобида ўзаро мутаносиблик қаерда?\nБу штаб аъзолари ва ССВнинг баёнотлари бир-бирига тўғри келмаётган биринчи ҳолат эмас. Аввал ҳам шунга ўхшаш ҳодисани дезинфекцион туннеллар масаласида кузатдик. ССВ дезинфекцион туннеллар самарасизлигини айтиб чиққандан бир кун ўтиб штаб аъзоси Рустам Икромов ССВнинг баёнотига қарши чиқди. Охир-оқибат ушбу туннеларни муомаладан чиқариш бўйича қарор қабул қилинди.\n27 Октябрь 12:45 37145\n27 Октябрь 09:58 29427\n28 Октябрь 10:06 28477\n29 Октябрь 11:20 24706\n28 Октябрь 10:41 23138